description: Ameerika Ühendriikide MMA-võitleja Josh Samman leiti oma kodust teadvuseta ning toimetati haiglasse. Viimaste andmete kohaselt on ta koomas. Sammani sõber Troy Kirkingburg suri teel haiglasse.

title: Narkootikumide üledoos viis tuntud vabavõitleja koomasse

maintext:
USA meedia sõnul said mõlemad mehed narkootikumide üledoosi, kuid ilmselt jääb 28-aastane Samman ellu. Aprillis avaldatud autobiograafias tunnistas sportlane, et tal on narkootikumidega probleeme ning lisaks pole ta üle saanud autoõnnetuses elu kaotanud kallima surmast.
Samman alustas profikarjääri 2007. aastal ning seni on tal kirjas 12 võitu ja neli kaotust. Viis korda on ta osalenud UFC profiliiga matšides (3 võitu ja 2 kaotust). Detsembriks oli Sammanil planeeritud kohtumine Oluwale Bamgbosega.


description: Jalgpalli Eesti meistriliiga 33. vooru kohtumises on täna kell 13.00 Paide linnastaadionil vastamisi Paide Linnameeskond ja Nõmme Kalju. Postimees toob kohtumise otsepildis vaatajateni, ülekannet kommenteerib Kristjan Jaak Kangur.

title: Jalgpalli otsepilt: punktinäppaja Paide võõrustab esikohta sihtivat Kaljut

maintext:
POSTIMEHE TELEMÄNG
Paide Linnameeskond – Nõmme Kalju
Laupäeval 15. oktoobril kell 13.00 Paide linnastaadionil
Nõmme Kalju jätkab oma tiitlijahti külaskäiguga Paide Linnameeskonnale. Tabeli kolmandal Kaljul on endiselt olemas kõik võimalused meistrikarikaks, nad olid enne vooru algust liidrist Infonetist ühe vähempeetud mängu juures nelja punktiga maas. Kuna aga Infonet alistas reedel 1:0 Tartu Tammeka, kärises vahe Kaljuga enne laupäeva juba seitsmele punktile. Viiendal kohal paiknev Paide võitleb oma positsiooni säilitamise eest, neil on täpselt sama palju punkte Sillamäe Kaleviga.
Kuigi paberil võib külalisi pidada tugevamaks võistkonnaks, on selle hooaja vastasseisud olnud vägagi tasavägised. Kui 23. aprillil suutis Kalju koduväljakul 1:0 võita, siis juba nädal hiljem mängiti Kesk-Eestis 1:1 viiki. Sama skooriga lõppes ka augustikuine vastasseis, kus Paidele päästis punkti Taavi Rähni lisaminutite tabamus. Heas hoos Paide on võitnud viimased kaks kohtumist järjest, viimati alistati võõrsil Tartu Tammeka 4:1. Kalju pole kaotusekibedust tundnud viimases kolmes Premium liiga matšis, eelmisest voorust võtavad nad kaasa 3:1 võidu Sillamäe Kalevi üle.
Paide loots Meelis Rooba: «Koondisepausi järel saame jätkata koduse liigaga, kus vastaseks Nõmme Kalju. Sel hooajal on Kaljuga mängud olnud väga pingelised ja usun, et suudame kodupubliku näidata sellist mängu, millega kaasnevad punktid.»
Paide ründaja Martin Kase: «Ees on ootamas tähtsad kohtumised, kus soovime näidata head mängu ja oma punktiskoori suurendada. Kõik poisid on nüüd puhanud ja valmis võiduseeriat jätkama Kalju vastu. Tulge omasid staadionile toetama!»
Kalju peatreener Sergei Frantsev: «Hooaja lõpp on lähedal, kõik järelejäänud mängud on tähtsad. Sel hooajal oleme Paidele juba punkte kaotanud, oleme Paidesse mängule minnes sajaprotsendiliselt keskendunud.»
Kalju keskkaitsja Henrik Pürg: «Paidega tuleb võitluslik mäng, aga siht on silme ees ja lähme viimastele mängudele ainult võidumõtetega.»

fasttext_language: et


description: Liverpooli jalgpallimeeskonnast rohkem väravaid pole tänavu suutnud lüüa ükski Inglismaa kõrgliiga klubi. Keskkaitsja Ragnar Klavan rääkis meeskonna kodulehele, et tal on hea meel, et ei pea oma tiimi ründajate vastu mängima.

title: Klavan: vihkaksin Liverpooli ründajate vastu mängimist

maintext:
Jürgen Klopi hoolealused on seitsme mänguga löönud koguni 18 väravat, sama palju on suutnud ka Manchester City. Liigakarikasarjas on kahe mänguga löödud kaheksa väravat, millest üks märgiti ka Klavani nimele.
Klubi koduleht uuris Klavanilt, kas ta vihkaks Liverpooli ründajate vastu mängimist. «Loomulikult. Meil on ründes väga palju kvaliteeti, kuid minu jaoks on nende vastu väga hea igapäevaselt treenida, kuna see aitab mul oma taset tõsta,» rääkis Klavan.
Viimati Hollandis ja Saksamaal klubijalgpalli mänginud eestlane tunnistas, et Inglismaa stiil on veidi erinev. «See on veidi agressiivsem, kohtunikud lubavad natukene rohkem. Liiga on Bundesligast erinev. Mõned asjad vajavad harjumist ja see võttis mul ka treeningutel veidi aega, kuid vaikselt hakkan kohanema.»
Ta jätkas: «Iga liiga on omamoodi eriline. Inglismaa kõrgliiga on minu hinnangul maailma üks paremaid, kui mitte parim.» Hooaja algus on Liverpooli jaoks olnud edukas ja seitsme vooru järel hoitakse 16 punktiga neljandat kohta, liidrist Manchester Cityst jäädakse maha vaid kahe punktiga. «Algus on olnud kindlasti hea, kuid hooaeg tuleb pikk. Loodan, et võtame alati ühe mängu korraga, kuna iga matš on oluline, eriti kui tahad saavutada midagi imelist.»


description: Tartu Ülikool alustas FIBA Europe Cupi 77:78 kaotusega Austria meistri Oberwarti vastu. Kohtumise saatus otsustati 3,4 sekundit enne lõppu, kui Oberwarti mängujuht Derek Jackson tabas kaks vabaviset.

title: Kullamäe: tegime halva lõpu, aga vastane vääris võitu rohkem

maintext:
«Viimase 26 sekundi jooksul oli meil võimalus teha kaks viga nii, et vastane vabaviskeid ei saaks. Tegime need võib-olla liiga kiiresti ära. Aga olgu, midagi veel katki polnud. Panin viimaseks rünnakuks väikese koosseisu, vastased samuti. Kõik pidid kaitses vahetama ja kui nende mängujuht oleks raske viske üle Janari ära pannud, siis las nii olla. Aga ta läks korvi alla ja võttis vea välja. Meie poolt halb lõpp,» võttis Tartu peatreener Gert Kullamäe otsustavad hetked kokku.
«Lõpus oli puhas minu viga. Vastane tegi päris osavalt ja mul ei jäänud muud midagi üle, kui talle otsa kukkuda,» meenutas Tartu resultatiivseimana 18 punkti toonud Talts.
Kullamäe leidis, et suure südamega mänginud Oberwart vääris võitu. «Nigel lõpp iseloomustas kogu mängu. Kordagi ei tekkinud tunnet, et domineerime. Võtmed olid ikkagi nende käes. Juhtus nii, et kõik oli seekord meie vastu,» tõdes ta.
Nädala pärast kohtub Tartu võõrsil Pau-Ortheziga.


description: Pühapäeval kell 17 peab Eesti meeste võrkpalli rahvuskoondis otsustava Euroopa meistrivõistluste valikturniiri kohtumise Lätiga. Siinkohal on paslik läbi Postimehe fotograafi Tairo Lutteri kaamerasilma vaadata tagasi nädal tagasi Lätis peetud avamängule, mis tõi eestlastele rohkelt emotsioone.

title: Fotomeenutus: avamäng Lätiga tõi palju emotsioone ja ühe veidra hetke

maintext:
Fotole on jäänud ka omapärane hetk, kui meie nurgaründajad Robert Täht ja Keith Pupart üritavad samal ajal ründelööki sooritada. Selliseid hetki kohtab võrkpallis tipptasemel haruharva. Õnneks jäi see ka avamängus erandlikuks.
Jelgavasse oli kohale sõitnud ka mõnisada Eesti fänni, kelle pikk tee sai tasutud: võrkpalli pakuti igale maitsele ja kaasa võeti 3:2 võit. Korduskohtumine Tallinnas Tondiraba hallis algab pühapäeval kell 17 ning sinna ootavad mängijad ja treenerid rekordiliselt pealtvaatajaid.
Hetkel on Eesti võrkpalliliidu pressiesindaja Pärt Talimaa sõnul pileteid eelmüügist müüdud veidi üle 3500. Oodatakse aga üle 4000 inimese, mis oleks vollekoondise rekord: eelmise valiksarja kohtumises Rootsiga oli Tondirabas 3700 vollefänni. Tondiraba hall mahutab 5800 inimest. Tulemas on ka Läti toetajaid. «Broneerisime lätlastele üle 500 pileti, hetkel on ostetud veidi üle 200,» sõnas Talimaa.
Meeskond sai nädala alguses mitu vaba päeva ja eile hommikul treeniti juba mängusaalis.


description: Kalev/Cramo korvpallimeeskond alustab homme Permis Ühisliiga hooaja mänge pisut segases seisus: koduse meistriliiga avakohtumises Raplalt saadud kaotus näitas, et murekohti on veel palju ning õige meeskonnatunde tekkimine võtab alles septembri teises pooles kokku saanud seltskonnal veel aega.

title: Varrak: kahju, et mäng Permis tuleb nii vara


description: Tänavuseks hooajaks Rootsi kõrgliigas palliva Södertälje Kingsi korvpalliklubiga liitunud Tanel Kurbas teenis koduliigas viimases kohtumises kõvasti mänguaega, kui ta müttas väljakul ringi 35 minutit.

title: Kurbas teenis Rootsi kõrgliigas kõvasti mänguaega

maintext:
Kurbas viskas selle ajaga kokku 8 punkti (2p 3/9, 3p 0/2, vv 2/4), võttis 3 lauapalli, jagas kaaslastele 2 resultatiivset söötu ning tegi ka 2 pallikaotust. Kurbase pingutusest siiski võiduks ei piisanud, kuna Kings jäi 59:61 alla BC Luleale.
Kingsi kõige resultatiivsem mängija oli Toni Bizaca 18 silmaga. Võitjatele tõi Yannick Anzuluni 22 punkti.
Kingsil on turniiritabelis kirjas nüüd 1 võit ja 1 kaotus. Lulea on võitnud seni mõlemad peetud matšid.


description: Lõppenud nädalavahetusel läks tüliks Briti vormelitähe Lewis Hamiltoni ja sealse meedia vahel. Hamilton kasutas Suzuka vormel-1 etapi pressikonverentsi ajal Snapchati ning selle eest saadud kriitika peale lahkus ta järgmisel meediasessioonilt.

title: Lewis Hamilton varises vaimselt kokku?

maintext:
Seejärel asus Briti meedia lahkama mehe vaimset valmisolekut. Loomulikult andis sellistele juttudele hoogu juurde Hamiltoni viimaste etappide ebaedu ning tema tiimikaaslase Nico Rosbergi edu.
Nii arutleti Briti meedias mehe riivata saanud ego ja õrna mentaalse seisundi üle. Veel lisati, et lisaks võitlusele võistlusrajal on ta kaotajaks jäämas ka väljaspool seda.
Tiim toetab Hamiltoni
Lewisel on olnud paar rasket nädalavahetust. Kui ta taastub ja tal tuleb Austinis hea nädalavahetus, siis on kõik jälle korras.
Mercedese vormel-1 tiimi boss Toto Wolff teatas aga seepeale, et midagi hullu Hamiltoniga lahti ei ole. «Lewisel on olnud paar rasket nädalavahetust. Kui ta taastub ja tal tuleb Austinis hea nädalavahetus, siis on kõik jälle korras. Seetõttu ma tema pärast ka ei muretse,» teatas Wolff.
Sama kinnitas ka Rosberg. «Kogu see jutt oli jama. Ta on võitlushimulisem kui kunagi varem. Ta on kõrgelt motiveeritud ja teeb meeletult tööd. Ma olen varasematel aastatel väga harva näinud teda niimoodi tööd tegemas,» teatas Rosberg.
Tänavuse vormelihooaja lõpuni on jäänud veel neli etappi ning liidrikohal olev Rosberg edestab Hamiltoni 33 punktiga. Sel hooajal on Rosbergil kirja üheksa etapivõitu ja sellise võitude arvuga on alati tuldud ka maailmameistriks.
Lõppenud nädalavahetusel kindlustas Mercedese meeskond endale kolmandat aastat järjest võistkondliku tiitli.


description: F1 sarjas sõitev Red Bulli meeskond tuli täna lagedale väitega, et nemad vastutavad Malaisia etapil juhtunud Mercedese sõitja Lewis Hamiltoni mootoririkke eest.

title: Kummaline: Red Bull võttis vastutuse Hamiltoni mootoririkke eest

maintext:
Esikohal sõitnud Hamiltoni jaoks lõppes Malaisia etapp katkestamisega 41. ringil, kui tema masina mootor plahvatas. Kui etapi järel tunnistas Mercedeses töötav Niki Lauda, et tiim ei tea, mis ja miks Hamiltoni auto jõuallikaga juhtus, siis tänaseks on tiimi konkurendid Red Bullist vastutuse enda peale võtnud.
«Meil olid selgelt paremad kaardid käes,» rääkis Red Bulli nõuandja Helmut Marko etapist, kus Hamiltoni järel sõidsid teisel ja kolmandal kohal just Red Bulli mehed Daniel Ricciardo ning Max Verstappen. «Minu pakkumine on, et meie sundisime Hamiltoni selleni, et tekkis mootoririke. Me panime talle pidevalt selja tagant survet peale ja ohustasime tema esikohta, kuna ta tahtis vahet suurendada,» selgitas Marko portaalile f1today.net oma mõttekäiku.


description: Rahvusvaheline Olümpiakomitee (ROK) teatas, et on dopingutarvitamise tõttu tühistanud üheksa Pekingi olümpiamängudel võistelnud sportlase tulemused. Neist kuus jäävad ilma olümpiamedalist. Kõik sportlased võeti vahele dopinguproovide järelkontrolli abiga.

title: ROK võttis kuuelt sportlaselt Pekingi olümpiamedali, patuseid veel kolm

maintext:
Patustajate seas on järgmised sportlased:
Soslan Tigijev, Usbekistan – tõstja, hõbemedal meeste kaalukategoorias kuni 74 kg. Võitis ka 2012. aasta mängudel pronksi, kuid novembris selgus, et ta oli tarvitanud metüülheksamiini ja medal võeti ära.
– tõstja, hõbemedal meeste kaalukategoorias kuni 74 kg. Võitis ka 2012. aasta mängudel pronksi, kuid novembris selgus, et ta oli tarvitanud metüülheksamiini ja medal võeti ära. Olha Korobka, Ukraina – tõstja, hõbemedal naiste kaalukategoorias +75kg. Võitis 2011. aasta MMil kolm pronksmedalit, kuid jäi dopinguga vahele ja sai nelja-aastase võistluskeelu. 167 kg kaalunud Korobka oli muuseas Pekingi mängude raskeim naissportlane.
– tõstja, hõbemedal naiste kaalukategoorias +75kg. Võitis 2011. aasta MMil kolm pronksmedalit, kuid jäi dopinguga vahele ja sai nelja-aastase võistluskeelu. 167 kg kaalunud Korobka oli muuseas Pekingi mängude raskeim naissportlane. Andrei Rõbakou, Valgevene – tõstja, hõbemedal meeste kaalukategoorias kuni 85 kg. Võitis hõbemedali ka 2004. aasta mängudel ja püstitas neli aastat hiljem Pekingis dopingu abil medalit võites maailmarekordi.
– tõstja, hõbemedal meeste kaalukategoorias kuni 85 kg. Võitis hõbemedali ka 2004. aasta mängudel ja püstitas neli aastat hiljem Pekingis dopingu abil medalit võites maailmarekordi. Taimuraz Tigijev, Kasahstan – vabamaadlus, hõbemedal. Soslan Tigijevi vend.
– vabamaadlus, hõbemedal. Soslan Tigijevi vend. Nastassia Novikava, Valgevene – tõstja, pronksmedal naiste kaalukategoorias kuni 53 kg.
– tõstja, pronksmedal naiste kaalukategoorias kuni 53 kg. Jekaterina Volkova, Venemaa – jooksja, pronksmedal naiste 3000 meetri takistusjooksus. 2007. aasta maailmameister.
– jooksja, pronksmedal naiste 3000 meetri takistusjooksus. 2007. aasta maailmameister. Josephine Onyia Nnkiruka, Hispaania – tõkkejooksja, 5. koht naiste 100 m tõkkejooksu poolfinaalis. Andis 2008. aastal koguni kaks positiivset proovi, millest esimene sisaldas metüülheksanamiini ja teine klenbuterooli. Juhtumeid käsitseti ühiselt ja Onyia sai kaheaastase võistluskeelu. Hispaanlanna naasis 2011. aasta jaanuaris, kuid jäi juba juulis uuesti vahele, seekord dimetüülpentüülamiiniga. Järgnes veel üks kaheaastane võistluskeeld, kuid 2015. aastal patustas Onyia jälle, tarvitades sedapuhku anaboolseid steroide. Tulemuseks eluaegne võistluskeeld.
– tõkkejooksja, 5. koht naiste 100 m tõkkejooksu poolfinaalis. Andis 2008. aastal koguni kaks positiivset proovi, millest esimene sisaldas metüülheksanamiini ja teine klenbuterooli. Juhtumeid käsitseti ühiselt ja Onyia sai kaheaastase võistluskeelu. Hispaanlanna naasis 2011. aasta jaanuaris, kuid jäi juba juulis uuesti vahele, seekord dimetüülpentüülamiiniga. Järgnes veel üks kaheaastane võistluskeeld, kuid 2015. aastal patustas Onyia jälle, tarvitades sedapuhku anaboolseid steroide. Tulemuseks eluaegne võistluskeeld. Wilfredo Martinez, Kuuba – 5. koht meeste kaugushüppes.
– 5. koht meeste kaugushüppes. Sardar Hasanov, Aserbaidžaan – tõstja, jäi meeste kaalukategoorias kuni 62 kg tulemuseta. Neli aastat hiljem võistles kategoorias kuni 69 kg ja sai Londoni mängudel 8. koha.
Kõik kuus medalisti andsid anaboolset steroidi turinabooli sisaldanud proovi, kusjuures Novikava ja Rõbakou organismis oli peale turinaboli veel teistki anaboolset steroidi stanosolooli, mis tõstab saavutusvõimet ja aitab vigastustest kiiremini paraneda.
Turinaboli tarvitas ka Hasanov, samas kui Onyia proovist leiti metüülheksamiini ja Martinezi omast atsetasoolamiidi. Eelmisel nädalal tühistati turinaboli tarvitamise pärast ka Venemaa tõstja Apti Auhhadovi ja Ukraina teivashüppaja Maksim Mazurõki tulemused 2012. aastal Londoni mängudel.
Seni on positiivseks osutunud 98 proovi neist, mis 2008. ja 2012. aasta mängudel anti ning mida ROK on petiste väljajuurimiseks järeltestinud. Hulk patustajaid suudeti vahele võtta enne seda, kui nad pääsesid osalema suvistele Rio olümpiamängudele.


description: Madridi Reali 31-aastane tähtmängija Cristiano Ronaldo näeb end jalgpalli mängimas veel kümme aastat.

title: Hotelliärimees Ronaldo mängib jalgpalli kuni 40. eluaastani?

maintext:
Ronaldo rääkis ajakirjanikega oma uue Lissabonis asuva hotelli avamisel. «Elu ei ole kõigest jalgpall. Kuigi jalgpall on minu suurim kirg, tuleb mul mõelda ka tulevikule. Mul pole jalgpallurina väga palju aastaid ees, võib-olla kümme aastat,» rääkis Ronaldo.
«Kui ma olin noor, siis unistasin oma hotellist. Nüüd on mul neid juba kaks,» jätkas ta. Öö Ronaldo uues hotellis maksab 212 eurot. Lisaks hotelliärile on Ronaldol veel oma aluspesu- ning jalatsibränd.


description: Sten Priinits jõudis Šveitsis, Bernis peetaval meeste epeevehklemise MK-etapil 64 parema hulka. Priinits alistas alagrupis kõik kuus vastast ja tagas sellega endale põhiturniirile 20. asetuse.

title: Sten Priinits jõudis Berni MK-etapil ainsa eestlasena põhiturniirile

maintext:
Pühapäeval kohtub Priinits 64 parema hulgas Eesti aja järgi kell 12:05 kollasel rajal Tšehhi vehkleja Pavel Pitraga.
Marno Allika sai alagrupis kolm võitu ja kolm kaotust. Play-off avaringis alistas ta šveitslase Valentin Pireki 15:13, seejärel Tšehhi vehkleja Richard Pokorny 15:14, kuid kaotas siis pääsul 64 parema hulka 2011. aasta maailmameistrile itaallasele Paolo Pizzole 10:15.
Jüri Salm sai alagrupis neli võitu ja kaks kaotust, kuid kaotas siis pääsul 96 parema hulka jaapanlasele Ryosuke Naritale 14:15. Alagrupis kolm võitu ja kolm kaotust saanud Peeter Turnau pidi pääsul 96 parema hulka tunnistama sakslase Fabian Herzbergi 15:13 paremust.


description: Kameruni ründaja Samuel Eto andis oma koduklubi Antalyaspori fännile lubaduse, et kui klubi ei jõua Türgi kõrgliigas kümne parema sekka, maksab ta fännile 100 000 eurot.

title: Eto andis fännile lubaduse: kui me esikümnesse ei jõua, annan sulle 100 000 eurot

maintext:
Antalyaspor oli esmaspäevasel liigamängul lähedal saamaks kirja hooaja esimest võitu, ent Rizespor suutis lisaminutitel mänguseisu 1:1 viigistada. Eto läks pärast lõpuvilet vihaste fännide ette ning andis neile lubaduse, et meeskond lõpetab esikümnes.
«Järgmine mäng on meil Besiktasega, mis seisus meie meeskond on ning millal me ükskord võidame?» küsis Etolt tribüünil olnud fänn. «Me lõpetame esikümnes, ma luban teile. Uskuge mind, kui me ei lõpeta esikümnes, annan teile 100 000 eurot,» vastas Eto fännile. Et ilus lubadus ei oleks vaid jutt, võttis Eto mehelt nii telefoninumbri kui nime.
Antalyaspor on Türgi kõrgliigas seitsme mänguvooru järel kolme punktiga tabeli viimane.


description: Eesti sulgpallurite jaoks on alanud uus klubi hooaeg. Viimastel aastatel Taani kõrgliigas Odense klubi eest mänginud Eesti esireket Raul Must vahetas koduklubi ning esindab sel aastal Vendsysselit, kuhu eelmisel hooajal kuulus ka Kati Tolmoff.

title: Eesti sulgpallurid alustasid edukalt hooaega välisklubides

maintext:
Taanis kõrgliigas peeti eile kolmas voor, kus Vendsyssel kohtus just Musta endise klubi Odensega. Vendsyssel jäi peale 5:1 ning võidupunkti tõi klubi kontole ka Must, kes alistas Steffen Rasmusseni 21:16, 21:17. Vendsyssel paikneb kolme vooru järel edetabelis kuuendal kohal
Teised Eesti mängijad on sel hooajal osalemas Saksamaa klubi liigades. Karoliine Hõim mängib Saksamaa kõrgliiga FC Langenfeld klubi eest, kes esimestes voorudes pole veel võitu kirja saanud. Nii Getter Saare kui oma esimest klubi hooaega mängivate Kristin Kuuba ja Helina Rüüteli koduklubideks on Saksamaa teise liiga klubid.
Eelmisel nädalavahetusel mängiti esimene ring ning võidu aitasid tuua BC Wipperfeldile Getter Saar kui BC Gifhornile Kristin Kuuba ja Helina Rüütel. Gifhorn läks esimese vooru järel ka liigatabeli liidriks.


description: Renault Sport Trophy sarjas kihutava Kevin Korjuse viimasedki võimalused sarja üldvõitu püüda kadusid Estorili ringrajal peetud kestvussõidus, kui eestlane pidi tehnilistel põhjustel katkestama. Probleemi põhjus oli sedavõrd jabur, et niisugust juhust tuleb ilmselt ette umbes ühel korral miljonist.

title: Üks võimalus miljonist: jabur tehniline äpardus röövis Korjuselt võimaluse tiitlit püüda

maintext:
Korjus vajas Estorili etapilt, kus PRO-klassis jagati punkte nii kestvussõidu arvestuses kui ka eraldi pühapäevases PRO-klassi sõidus, lisaks enda heale tulemusele ka üldarvestuses juhtinud Pieter Schothorsti ebaõnnestumist. Kvalifikatsioonis suutiski eestlane Schothorsti edestada ja tõusis stardiga kolmandalt kohalt teiseks, kuid jäi õige pea raja äärde, sest autol kadusid käigud.
Nagu hilisem ülevaatus näitas, oli põhjuseks imepisike, umbes kolmemillimeetrise läbimõõduga asfalditükike, mis auto õhuvõtuavast sisse imeti. Ehkki selles pole midagi erakordset, sattus tükk sedapuhku kuidagi käiguvahetusmehhanismi ja blokeeris käiguvalitsa anduri. Selle tulemusel kadus Korjusel võimalus käike vahetada ja auto tuli raja äärde jätta, vahendab sündmuste käiku Korjuse Facebooki-lehekülg.
Täna peetavas PRO-klassi sõidus on Korjusel võimalus veel punktilisa teenida, kuid Schothorst on juba püüdmatus kauguses. Katkestamise tõttu langes eestlane PRO-klassi üldtabelis kolmandaks, temast möödus ka soomlane Markus Palttala. Schothorstil on enne viimast sõitu koos 141, Palttalal 93 ja Korjusel 86 punkti.
Endurance-arvestuses ehk kestvussõitude pingereas lõpetas Korjus hooaja neljanda kohaga, võitjaks krooniti 87 punktiga Palttala ja Fabian Schiller. Teise koha sai aasta alguses Korjusega autot jaganud rootslane Fredrik Blomstedt 82 punktiga ning kolmas oli 78 punktiga Miguel Ramos. Korjus kogus 67 punkti.


description: Pühapäeval, 17. oktoobril sõidetud Jerezi ringrajal MM-võistluste viimasel etapil klassis World Supersport jäi suurte lootustega starti läinud Hannes Soomeril punktikoht napilt realiseerimata.

title: Soomer jäi Jerezis napilt punktikohast ilma

maintext:
Etapp kirjutas end suurte tähtedega motospordi ajalukku. Selle võitis Kenan Sofuoglu, kes kindlustas endale juba viienda maailmameistritiitli. Hispaania etapp oli väga edukas ka Kallio Racingu sõitjatele, sest Niki Tuuli heitles värske viiekordse maailmameistriga esikoha pärast ja pidi seekord alla vanduma vaid napima kogemustepagasi tõttu.
Hannes Soomer läks starti samuti suurte ootustega, kuid muutunud ilmaolude tõttu jäid need seekord realiseerimata ja eestlast jäi viimasest punktikohast sõidu lõppedes lahutama 4 kohta. 17ndalt stardikohalt alustanud Soomeril õnnestus esimeste ringide rüsinast taas terve nahaga läbi pääseda ja lõpetada Jerezi etapp 19. kohaga.
«Läksime peale suurte ootustega, aga täna ma rattaga lõplikult sina peale ei saanud,» nentis Soomer peale võistlust. «Kasutasime samasuguseid seadeid nagu eilegi, aga täna oli rajakate nii palju soojem, et esiratas kaotas eilsel sõidujoonel kiiresti pidamise ja uut joont otsides tegin ka ise sõiduvigu ja vajusin joonelt välja. Kõike arvesse võttes on saavutaud koht üsna hea tulemus, aga stabiilsuse nimel tuleb veel kõvasti tööd teha. Õnneks olen ma tippmeeskonnas ja areng saab minna vaid ülesmäge,» lisas Soomer.


description: Jalgrattur Tanel Kangert (Astana) suutis Abu Dhabi velotuuri viimasel etapil punast liidrisärki hoida ja tuli kokkuvõttes esimeseks. Tegu on Kangerti esimese profituuri võiduga. Tänane 140 km pikkune etapp peeti Abu Dhabi vormelirajal.

title: Võidukas Kangert: vormelirajal sõitmine oli raskem kui võiks arvata

maintext:
«Vormelirajal sõitmine oli raskem kui võiks arvata, sest mõned kurvid olid päris kitsad. Olin üllatunud, et autod selliseid kurve üldse läbida suudavad. Sõidu ajal oli päris korralik pinge peal ja ma tundsin seda,» rääkis Kangert võistlusjärgsel pressikonverentsil.
«Liidrisärgis oli väga põnev sõita, sest olin profituuril selles rollis esimest korda. Õnneks läks kõik hästi ja ehk saan siia veebruaris tiitlit kaitsma tulla,» lisas Kangert.


description: Täna toimunud Shanghai maratonil täitis Roman Fosti 2017.a. MM-võistluste normi lõpetades tulemusega 2.18.34. Selle tulemusega sai Fosti Shanghais neljanda koha, kirjutas Marathon100.com.

title: Roman Fosti täitis Shanghai maratonil MM-normi

maintext:
«Läksin maratoni jooksma rekordimõtetega,» kommenteeris Fosti oma tänast jooksu Facebookis. «Lootsin, et saan kellegiga koos tempot teha, kuid pidin siiski üksinda jooksma. Ei ole nii tugev hetkel, et joosta üksinda isiklik rekord.»
«Olen oodanud hooaja lõppu, et teha analüüs ja minna uute eesmärkidega järgmisse hooaega,» lisas Fosti. «Jään jooksuga siiski rahule, kuna suutsin viimasel kahel kilomeetril jalad kõhu alt välja võtta ja MM-i normi ära täita.»
Järgmise aasta MM-võistluste normatiiv on maratonis 2.19.00. See norm on täidetud ka Tiidrek Nurmel, kes jooksis aprillikuus Hamburgis 2.17.59.
Maratoni võitis Lõuna-Aafrika jooksja Stephen Mokoka tulemusega 2.10.18. Mokoka oli Shanghais võitnud ka 2013. ja 2014. aastal.


description: Järgmisel aastal 100. juubelit tähistav Giro d'Italia velotuur kulgeb ainult Itaalia pinnal ja teeb läbilõike saapamaa rattaspordi ajaloost.

title: 100. Giro d'Italia toob varakult mäed

maintext:
Aasta esimene suurtuur algab 5. mail Sardiinia saarel Algheros ja külastab 21 etapi vältel 17 Itaalia regiooni, kirjutas Spordipartner.ee.
Juba 2. etapp esitab mõningasi väljakutseid peenema kondiga meestele, kuid 4. etapp toob kaasa esimese neljast mäefinišist. Ilmselt saab Giro olema Itaalia ässade, tiitlikaitsja Vincenzo Nibali ja Fabio Aru suur duell.
Pinge püsib tõenäoliselt viimase päevani, sest suurtuurile paneb punkti 28 km individuaalne eraldistart Monzast Milano südalinna. Kokku on kavas kaks temposõitu, etappide kogupikkus on 3572 km.


description: Värskes tennise maailma edetabelis tõusis mängukeeldu kandev austraallane Nick Kyrgios karjääri kõrgeimale ehk 13. positsioonile. Eesti esireket Jürgen Zopp loovutas 33 edetabeli kohta.

title: Mängukeelu all olev tenniseäss tõusis karjääri kõrgeimale kohale

maintext:
Kyrgios, kes varasemalt oli maailma 14. reket, möödus hispaanlasest Roberto Bautistast, kuna tal ei õnnestunud Kremli turniiril eelmise hooaja punkte kaitsta. Kyrgios kannab ise mängukeeldu, kuna kaotas Shanghai Mastersil meelega.
Esikümnes vahetasid kohad Roger Federer ja Gael Monfils, kes on vastavalt seitsmes ja kaheksas reket, ning Dominic Thiem ja Tomas Berdych, kes on üheksandal ja kümnendal positsioonil. Esikolmikus muutuseid ei toimunud: esireket on Nocak Djokovic, talle järgnevad Andy Murray ja Stan Wawrinka.
Zoppi uus edetabeli koht on 267., Vladimir Ivanov tõusis kaks kohta ning on nüüd 536. reket. Esituhandesse mahub eestlastest veel Kenneth Raisma (ATP 902.)


description: North West 200 sarjas kohutava avarii teinud mootorratuuri Ryan Farquhari kahtlused osutusid tõeks – peale muude vigastuste murdis mees ka oma mõlemad jalalabad.

title: Video: õõvastava avarii teinud mootorratturi kahtlused osutusid tõeks

maintext: Farquhari tegi tõsise avarii maikuus. Ta murdis kuus roiet, vigastas maksta ja kopsu ning tal tekkis sisemine verejooks. Meedikutel õnnestus mehe elu päästa. Nüüd käis Farquhar uuringutel ning arstid avastasid, et mõlemad tema jalalabad on murtud. «MRI-uuring näitas, et mul oli kogu aeg õigus – mõlemad jalalabad on mul katki. Läks ainult viis kuud, et teada saada. Kaheksa nädala pärast teeme uued pildid,» kirjutas motomees Twitterisse.


description: Kolmapäeval võõrustab Barcelona jalgpallimeeskond Meistrite liigas Manchester Cityt, mis tähendab, et peatreener Pep Guardiola naaseb oma uue koduklubiga endisse kodukohta.

title: Guardiola: Barcelona on 50 aastat mänge domineerinud

maintext:
Guardiola rääkis BBCle, et Barcelona puhul on tegemist erilise meeskonnaga, kes asub ka kolmapäevast kohtumist suure tõenäosusega domineerima. «Barcelona on eriline klubi, nad on nagu masin,» ütles Guardiola, kes ise on Barcelona mängijana võitnud viis Hispaania meistritiitlit, peatreenerina on ta meistriks kroonitud kolm korda.
«Viimased 50 aastat on Barcelona mänge domineerinud, neile meeldib selline stiil. Seal on imelised jalgpallurid: Lionel Messi, Luis Suarez ja Neymar. Nad on suurepärased kontrarünnakud, kuid samal ajal ehitatakse ka ise imeliselt mängu.»


description: Walesi rallil suurepärast kiirust näidanud ja kokkuvõttes maailmameistri Sebastien Ogieri järel teise koha saavutanud Ott Tänak võitis hooaja eelviimasel rallil ka punktikatse ning sellega teenis ta lisaks teise koha eest antavatele 18 punktile MM-sarja tabelisse veel 3 lisapunkti.

title: Tänak võitis karjääri jooksul teistkordselt punktikatse

maintext:
Tänaku jaoks oli see karjääri jooksul teiseks korraks punktikatse võita. Eelnevalt oli ta seda suutnud 2012. aasta Prantsusmaa rallil, kus ta edestas Thierry Neuville’i ja Mads Östbergi.
Sel hooajal jõudis Tänak punktikatsel esmakordselt esikolmikusse.
Lisaks kahele nimetatud punktikatse võidule on Tänak sellistel kiiruskatsetel esikolmikusse jõudnud veel kahel korral: eelmisel aastal oli eestlane Poola rallil teine ja 2012. aastal Portugali rallil kolmas.
Kui Tänak on jõudnud nüüd neljal korral punktikatsel esikolmikusse, siis samamoodi on ta neljal korral tõusnud ralli üldarvestuses poodiumile. Lisaks sel hooajal Walesis ja Poolas saavutatud 2. kohtadele on tal eelmise aasta Poola rallilt ette näidata 3. ja 2012. aasta Sardiinia rallilt samuti 3. koht.
Tänaku esikolmikukohad lisakatsetel:
3. koht Portugali rallil 2012
1. koht Prantsusmaa rallil 2012
2. koht Poola rallil 2015
1. koht Walesi rallil 2016
Tänaku esikolmikukohad ralli kokkuvõttes:
3. koht Sardiinia rallil 2012
3. koht Poola rallil 2015
2. koht Poola rallil 2016
2. koht Walesi rallil 2016


description: Eesti jalgpallikoondises viienda mängu pidanud, kuid esmakordselt valikmängus algkoosseisu kuulunud äärepoolkaitsja Pavel Marin lausus pärast 0:2 kaotust Kreekale, et meeskond tahtis publikule tõestada, kui palju võitlustahet neil on.

title: Pavel Marin videointervjuus: meeskond jättis kogu hinge väljakule

maintext:
«Ei saa öelda, et parem ei võitnud. Parem on see, kes lööb väravaid, meil jäi täna kahjuks löömata. Kuigi mängu poolest nägi publik, et meeskond jättis kõik väljakule, kogu oma hinge! Lihtsalt jäi realiseerimisest puudu. Kindlasti oli kiire avavärav ebameeldiv, aga saime sealt veel indu, et peame suruma ja näitama publikule, et meis on hing sees – et võitleme lõpuni ja ei anna siin Lillekülas midagi kreeklastele kergelt.»
Enda mänguga Marin sajaprotsendiliselt rahule ei jäänud. «Tunne oli väga hea, publik oli fantastiline. Aga oli paar võimalust, oleks pidanud paremini lööma. Tööd on veel palju, aga siit on hea edasi minna. Sain varem aimu, et täna mängin, seega see üllatusena ei tulnud. Olen küll alles poolteist kuud trenni teinud, aga ei ütleks, et väga raske oli,» sõnas Marin, kes läbi suve teises pooles ajateenistuse.
«Lõpuni ikka kestsin, võib-olla viimased viis minutit oli kumm juba tühi, aga teistel oli samuti, nii et pole midagi hullu. Võitlusega jäin rahule, arvan, et rohkem võitsin palle kui kaotasin.»


description: Mercedese F1 meeskond alandab sel nädalavahetusel Jaapanis sõidetavaks vormel-1 etapiks mootorite jõudlust.

title: Konkurentide võimalus? Mercedes vähendab Jaapani GPl mootorite võimsust

maintext:
Eelmisel nädalal Malaisias võistlust juhtinud Lewis Hamiltoni Mercedese mootor süttis mäletatavasti 15 ringi enne võidusõidu lõppu põlema. Tegemist oli suhteliselt uue mootoriga, mis oli tööd teinud vaid 618 km. Sealjuures ei andnud miski Mercedesele märku, et jõuallikas lõpetab peagi oma töö.
Hamilton kasutab sel nädalavahetusel mootorit, millega ta sõitis Singapuris, tema meeskonnakaaslane Nico Rosberg jätkab Malaisias sõidetud mootoriga. Kõik neli Mercedese jõuallikat kasutavat meeskonda sõidavad Jaapanis kontrollitud võimsusega.
Hamiltoni mootoriprobleemide selgeks tegemise tõttu on jäänud toppama ka Mercedese klientide Force India, Williamsi ja Manori jõuallikate edasiarendamine.


description: Ott Tänak lõpetas autoralli Kataloonia MM-etapi kuuenda kohaga, mis on tema karjääri parim tulemus Hispaania teedelt. Laupäeva järel seitsmendat kohta hoidnud eestlased kerkisid koha võrra kõrgemale kohe pühapäevasel avakatsel, kui mootoriprobleemide tõttu katkestas britt Kris Meeke.

title: Galerii: Tänak tegi oma karjääri parima Hispaania ralli

maintext:
Ott Tänak ja Raigo Mõlder said Kataloonia MM-rallil kuuenda koha, kunagi varem pole Tänak Hispaanias nii kõrget kohta saavutanud. DMACKi meeskonna Ford Fiestaga sõitvad eestlased ei saanud loodetud kiirust näidata, kuna DMACKi rehvid ei ole lihtsalt sellisel tasemel.
Ott Tänak ja Raigo Mõlder said Kataloonia MM-rallil kuuenda koha. DMACKi meeskonna juht Dick Cormack jäi eestlast esitusega rahule, ka ise Tänak arvas, et etapi lõpuks saadi soliidne tulemus.
Tänak lõpetas Kataloonias kuuendana, Ogier tuli maailmameistriks
Ott Tänak ja Raigo Mõlder lõpetasid autoralli Kataloonia MM-etapi kuuenda kohaga. Laupäeva järel seitsmendat kohta hoidnud eestlased kerkisid koha võrra kõrgemale kohe pühapäevasel avakatsel, kui mootoriprobleemide tõttu katkestas britt Kris Meeke. Ralli võitis Sebastien Ogier Volkswagenil, edestades 15,8 sekundiga Hyundail sõitvat Dani Sordot. Kolmanda koha saanud Thierry Neuville Hyundail kaotas võitjale juba pooleteise minutiga, neljas oli samuti Hyundaid rooliv Hayden Paddon ning viies Mads Östberg Fordil. Östbergi ja Tänakut jäi lõpuks lahutama täpselt kaks minutit.
10 olulist uudist, mida võiksid teada
Sünnipäevalaps Tänak: puhkuse jaoks on tingimused korralikud, kuid ...
Eesti rallimees Ott Tänak sai täna 29-aastaseks, kuid sünnipäeva puhul ei saa ta Hispaania rallil endast siiski kõike välja pigistada. 11. kiiruskatse järel hoiab Tänak kokkuvõttes 8. kohta, kuid esimestele meestele ei saa ta kuidagi lähemale.
Tänak heitis pilgu juba tulevikku
Ott Tänak ja Raigo Mõlder alustasid Hispaania ralli laupäevast võistluspäeva kiiruskatse 8. kohaga, mis kergitas nad ka üldarvestuses 8. Tänaku sõnul vaatas ta päeva avakatsel ette juba ka järgmisele hooajale ja läbis katset just vaatega tulevikku.
Galerii: Hispaania MM-rallil lehvivad Eesti lipud
Hispaania MM-ralli reedesel võistluspäeval sõideti kuus kiiruskatset. Eestlased Ott Tänak ja Raigo Mõlder hoiavad üheksandat kohta, rallit juhib koduteedel sõitev Dani Sordo.
Miks ei suuda Tänak loodetud kiirust näidata?
Hispaania ralli algas Ott Tänaku ja Raigo Mõlderi jaoks suurepäraselt ja neljapäeva õhtul võideti publikukatse. Reede hommikul ei suutnud Tänak vihmastes ja mudastes oludes kiirust leida ning nelja kiiruskatse järel hoiavad eestlased 10. kohta, kaotust esikohal oleval Sebastien Ogierile on kogunenud 1.32,0.


description: Cincinnati Bengalsi poolt 2013. aastal ameerika jalgpalliliigasse NFLi valitud Margus Hundil on parasjagu käsil toona sõlmitud lepingu viimane aasta. Seega tuleb sel hooajal näidata end võimalikult heast küljest, et endale ka tulevaks hooajaks tööandja leida.

title: Margus Hunt võib NFLis teenida lepingu ka tulevaks hooajaks

maintext:
Hunt ongi seda sel hooajal suutnud ning nelja esimese mängu järel on ta saanud alati kiita. Kirja on läinud ka tema NFLi karjääri esimesed lisapunktilöökide blokeerimised.
Nii usub Bengalsi tegemisi kajastav Cincy Jungle, et samamoodi jätkatest võib Hunt ka järgmisel hooajal klubis mängida.
«Kui ta edaspidi samamoodi mängib, võib ta Bengalsilt isegi lepingupikendust oodata. Praeguse põhjal võib öelda, et Bengalsi treenerid on geeniused, et jätsid Hundi veel aastaks meeskonda. Kõik need, kes temas kahtlesid, võivad loodetavasti oma sõnu süüa,» oli Cincy Jungle eestlase suhtes lootusrikas.


description: Jalgpalli MM-valikturniiril pidasid eile tõsise lahingu maha Island ja Soome. Meie põhjanaabrid olid võidule väga lähedal, kuid skandaalsel moel jäid nad punktidest ilma.

title: Video: soomlastele löödud skandaalne värav oli selgelt määrustevastane

maintext:
Kõigepealt suutsid islandlased kohtumise lisaminutitel 2:2 viigivärava lüüa, kuid see polnud veel saareriigi viimane sõna. Kuuendal lisaminutil luges norralasest kohtunik määrustepäraseks Ragnar Sigurdssoni värava, mis Soome spordifännidel harja tõeliselt punaseks ajaks.
Soome väravavaht Lukas Hradecky tõrjus karistuslöögile järgnenud pealelöögi ja hoidis pärast seda pallil kindlalt kätt peal. Reeglid näevad ette, et pall oli väravavahi valduses ning tema käest ei oleks tohtinud mänguvahendit minema lüüa. Islandlane käitus omakorda just reeglitevastaselt ja lõi palli väravasse. Islandile 3:2 võit.


description: Rio de Janeiro olümpiamängudel kettaheites 5. koha saavutanud Gerd Kanter pani enda hooajale punkti Türil peetud võistlusel. Kanter tegi enda hooaja viimasel jõuproovil korraliku heite, kui ta sai parimal katsel kirja 63.54. Loomulikult andis see esikoha.

title: Gerd Kanter pani hooajale ilusa punkti

maintext:
Kanter: pean julgema teha vähem, mitte rohkem
«Parem teha vähem kui rohkem… see julgus tuleb ära proovida. Seni pole ma julgenud oma treeningumahtusid jõuliselt kärpida. Muutustega on kaasnenud hirm, et teen treeningutel liiga vähe ning nii olengi harjutanud pigem rohkem, kui vaja oleks,» räägib enim tiitlivõistluste medaleid võitnud Eesti sportlane Gerd Kanter. 37-aastane mees on kaljukindlalt seda meelt, et tippspordiga on veel vara lõpparvet teha. «Usun, et olen veel võimeline tiitlivõistlustel medaliheitlusesse sekkuma. Vastasel korra poleks mõtet enam uut hooaega ette võtta.»


description: Reedel Tallinnas peetud Xplosion Fight Series võitlusspordiüritusel tegid oma MMA profidebüüdi Eesti vabavõitlejad Alar Hutrov ning Sten Saaremäe. Mõlemad Eesti mehed lahkusid ringist võitjana.

title: Video: profidebüüdi teinud Eesti vabavõitlejad nahutasid leedukaid

maintext:
Sel reedel 21. oktoobril Saku Suurhallis aset leidval Xplosion Fight Series poksigaalal toimub ühe põhiüritusena on kavas Road To Marbella 2017 turniir, mille käigus selgitatakse välja sportlane, kes pääseb 2017. aastal võistlema XFS maailmameistrivöö nimel Marbellasse.
Moisar jahib pääsu tiitlimatšile Hispaanias Maroko võitleja vastu, kogenud leedulane kohtub tugeva hollandlasega
21. oktoobril 2016 leiab Saku Suurhallis aset järjekorras 9. Xplosion Fight Series, kus saab näha võimsaid supermatše K-1, MMA, Muay Thai ja profipoksi stiilides. Ühe põhiüritusena on kavas Road To Marbella 2017: -71 kg XFS World Title Eliminator Tournament, mille käigus selgitatakse välja sportlane, kes pääseb 2017. aastal võistlema XFS maailmameistrivöö nimel Marbellasse.
XplosionTV: kümnevõistleja, kes nokauteeris MMA-tähe Alik Tseiko
Hendrik Themas on kõrgharidusega endine kümnevõistleja, kes teenib leiba investeerimisettevõttes raamatupidamise ja IT-küsimustega tegeledes ning kelle poksija tähelend sai alguse Eesti MMA-tähe Alik Tseiko nokauteerimisest.
Xplosion TV: Rustamov kavatseb oma vastast rünnata kiirete ja tugevate löökidega
21. oktoobril toimuval Xplosion Fight Series võitlusõhtu ühes supermatšis üles astuv poksija Ilyas Rustamov valmistub võistlusteks Max Vorovski abiga ning plaanib oma taimaalasest vastase alistamiseks avaldada tugevat pressi ning rünnata kiirete ja tugevate löökidega.


description: Teisipäeval kodusaalis ajaloolise 3:1 (25:15, 22:25, 25:13, 25:21) võidu saanud Kohila võrkpallinaiskond peab laupäeval Montenegros Meistrite liiga esimese eelringi korduskohtumise. Järgmisse ringi jõudmiseks vajab Kohila Bari Luka vastu kaht geimivõitu, 0:3 ja 1:3 kaotuse järel selgitab edasipääseja kuldne geim.

title: Kohila jahib Meistrite liigas edasipääsu

maintext:
«Kõva töö seisab ees, kuna meid ootab matš tõelises karukoopas,» vaatas mängu suunas Kohila naiskonna peatreener Peeter Vahtra. «Avamängus jäin rahule meie rünnaku ja üldmänguga, ent serviga said vastased natukene liiga palju otsepunkte,» lisas ta volley.ee vahendusel.
Serviässasid lõid mõlemad võistkonnad 14, kusjuures viie ässpallinguga hiilgas Kohila naiskonna kapten Julija Mõnnakmäe. Eksimusi kogunes Kohilale kuraditosin ja Montenego naiskonnale 21. Vastuvõtul olid vastased küll paremad (49:35), ent rünnakule ülekaalu kaasa võtta ei suudetud. Eesti naiskonna näitaja oli 46 protsenti, kusjuures kolmandas geimis oli see koguni 72, külalistel 36.
Rünnakuid 59-protsendiliselt realiseerinud Kertu Laak tõi 18 punkti, 52-protsendilise näitajaga Anastasia Gorina lisas 16.
Loomulikult ei ole edasipääsu mõtteid maha matnud ka Bari naiskond. «Kui mängime oma võimetele vastavalt ja parandame avakohtumises tehtud vead, siis ma usun, et saavutame tulemuse, mis viiks meid järgmisse ringi,» sõnas vastaste 18-aastane libero Melisa Cenović Euroopa alaliidu kodulehekülje vahendusel. Montenegro rahvusnaiskonnas on neiu muide mänginud juba viimased kolm aastat.
Paari võitja kohtub Meistrite liiga järgmises eelringis Belgradi Vizuraga, kaotaja jätkab eurohooaega astme võrra madalamal ehk CEV Cup sarjas.
Kohila kõrval mängib Eesti klubidest sel hooajal Meistrite liigas ka Tallinna Selver, kes alustab teekonda 2. novembril.


description: Nädalavahetusel Võru spordikeskuses toimunud legendaarse treeneri Jaan Gutmanni võrkpalli mälestusturniiril saavutas esikoha kõik viis kohtumist võitnud Bigbank Tartu. Teise koha pälvis Pärnu Võrkpalliklubi ja kolmas oli Rakvere Võrkpalliklubi.

title: Gutmanni mälestusturniiri võitis Tartu võrkpalliklubi

maintext:
Geimi suutsidki tartlastelt näpsata vaid teised esikolmikusse jõudnud meeskonnad. Võõrustajad ja lätlaste Jelgava Biolars ning RTU Riga jäid Tartu meeskonnale alla 0:3, vahendas volley.ee.
«Mängupilt on julgustav ja annab kindlust, et oleme oma protsessidega õigel teel. Muidugi vajame oma tegemistesse veel stabiilsust ja peame kokkumängu lihvima, aga samm-sammult on asjad paremaks läinud. Stabiilsust vajame just mänguolukordade lahendmisel, kui vastane on survestamas ja mänguemotsioonid segavad keskendumist,» vahendas Tartu meeskonna peatreener Oliver Lüütseppa klubi kodulehekülg.
«Suutsime sel korral kogu turniiri vältel väga professionaalselt kõigiks mängudeks häälestuda. Tuleb meestele au anda, sest niimoodi kaks korda päevas mängudeks valmistuda pole üldse lihtne,» kiitis peatreener ka meeskonna mentaalset valmisolekut. Negatiivse poole pealt jääb turniiri varjutama Mart Naabri hüppeliigese vigastus. Häid esitusi pakkunud mängumees jääb esmaste prognooside kohaselt platsilt eemale paariks nädalaks.


description: Eestisse tuleb maailma üks suurim spordishow Harlem Globetrotters. Saku Suurhallis aset leidev suursündmus on osa Harlem Globetrottersi 2017. aasta maailmaturneest. Üritus toimub järgmise aasta 13. märtsil.

title: Legendaarne korvpallietendus naaseb 15-aastase vaheaja järel Eestisse

maintext:
Harlem Globetrotters käis viimati Eestis 15 aastat tagasi. Harlem Globetrotters pakub huvilistele meelelahutust, mis hõlmab endas korvpallikäsitlusoskuseid, mida on pakutud publikule juba viimased 90 aastat. Nende ajalugu on olnud kirju ning nad on esinenud 122 riigis kuuel erineval kontinendil.
Harlem Globetrotters loodi Chicagos 1920. aastatel sootuks teise nime all, et tutvustada USAs olevat ööklubi. Alles 1941. aastal võeti suund pakkuda vaatajatele meelelahutuslikku programmi. Show's on osalenud ka maailma suurimad korvpallistaarid, kes on olnud osa Globetrottersi tiimist, paljudele on kindlasti teada nimed Wilt Chamberlain ja Connie Hawkins. Kusjuures ka esimene mustanahaline mängija NBAs tuli just Harlem Globetrottersist, kui New York Knikcs ostis endale Nat Clifftoni mängijaõigused.


description: Manchester Unitedi jalgpallimeeskonna peatreener Jose Mourinho ütles, et eile Liverpooliga peetud mängus jäid väravad löömata vastaste, mitte tema hoolealuste tõttu.

title: Jose Mourinho süüdistas viigimängus Liverpooli

maintext:
Liverpooli kodus peetud kohtumises jäi seis 0:0, võõrustajad suutsid vastase värava raamidesse teha kolm pealelööki ManU ühe vastu. «Mitu korda Liverpool täna meie raamidesse lõi? Kaks korda,» proovis Mourinho kohe mängu järel ametlikule statistikale vastu vaielda.
«Kaks pealelööki selle juures, et pallivaldamine oli nende kasuks 65%. Kriitiline tuleb olla just Liverpooli suhtes, see on nende, mitte meie probleem. Arvan, et tegime täna hea esituse. See oli nii meie kui nende jaoks keeruline matš ja arvan, et kontrollisime nii taktikaliselt kui emotsionaalselt mängu,» lisas Mourinho.


description: Eesti naiste käsipallimeistrivõistluste hooaja avakohtumises sai uustulnuk Põlva kodus 32:27 (16:13) jagu mullusest pronksist HC Tallinnast.

title: Eesti naiste käsipallimeistrivõistlused algasid Põlva võiduga

maintext:
Mängu esimesi minuteid dikteeris Tallinn, kes asus juhtima 2:0 ja 3:1. Seejärel pääses Põlva 4:3 ette, kuid peagi olid külalised Merit Moro kahest tabamusest 5:4 peal. Veerandtunnise mängu järel juhtisid tallinlannad 8:6, kuid siis tegid võõrustajad Helena Anijala, Kai Uti ja Teele Utsali kahe ning Selma Reini ühe värava toel 7:0 vahespurdi, minnes ette 13:8.
Poolaja lõpus suutis Tallinn Anne-Mai Elbrechti kolmest ja Kadri-Liis Vähi ühest tabamusest vahet vähendada, kuid puhkama mindi Põlva 16:13 dikteerimisel. Teise poolaja alguses suurendasid põlvalannad nelja minutiga edu 20:13-le ning võtsid 32:27 võidu.
Põlva resultatiivseimad mängijad olid Rein 10, Utsal 6 ning Janeli Patrail ja Utt 4 väravaga. Tallinna suurimateks skooritegijateks osutusid Moro ja Kerli Jõks 7 ning Anne-Mai Elbrecht 5 tabamusega.


description: Liverpooli äärekaitsja Nathaniel Clyne kiitis oma meeskonnakaaslasi, muuhulgas märkis ta ära, et Eesti koondise kapten Ragnar Klavan on meeskonda hästi sisse sulandunud.

title: Klavan teenis meeskonnakaaslaselt kiituse

maintext:
«Klubisse tulid hooaja jooksul mitmed uued kaitsemängijad. Lisaks vahetas James Milner oma positsiooni ning mängib nüüd äärekaitsjana, kus ta saab väga hästi hakkama. Ka Klavan ja Joel Matip on meeskonnaga hästi kohanenud,» sõnas Clyne portaalile This is Anfield.
«Oleme kõik üksteist tundma õppinud ning proovime kaitsefaasis jätkata samasuguste esitustega nagu Manchester Unitedi vastu. Kui sa endale väravaid lüüa ei lase, on palju suurem võimalus mängu võita,» jätkas Clyne.
Kõige parema mulje uutest kaitsemängijatest on Clyne’ile jätnud Matip. «Ta nagu oleks siin juba aastaid mänginud. Ta on suutnud ehitada kaaslastega hea partnerluse ning eriti mugavalt tunneb ta end palliga – näeme teda pidevalt kaitseliinist palliga üles tõusmas ning rünnakuid ehitamas. Mulle meeldib koos temaga mängida,» kinnitas Clyne.
Liverpooli järgmine mäng Inglismaa kõrgliigas toimub juba homme, kui kell 19.30 võõrustatakse West Bromwich Albioni.


description: Autoralli MM-sarja Walesi etapil täna teise koha saanud Ott Tänak ütles nädalavahetuse kokkuvõtteks, et võidu tõid DMACKi rehvid.

title: Tänak teise koha järel: DMACKi rehvid andsid meile eelise

maintext:
«Oli väga hea nädalavahetus. Pärast mõningaid reedel ilmnenud tõrkeid oli meil edasi puhas sõit kõikidel katsetel ja nautisin väga seda, et olin taas võitlemas esikoha eest,» rääkis Tänak DMACKi pressiteate vahendusel.
«Eilse lõuna ja tänased katsed olid väga libedad, aga arvan, et see oli koht, kus DMACKi rehvid töötasid parimalt ja meil oli eelis,» lisas Tänak, kes kaotas kokkuvõttes esikoha võitnud Sebastien Ogierile vaid 10,2 sekundiga.


description: Paar nädalat tagasi positiivse dopinguproovi järel meediale selgitusi jaganud Norra suusastaar Therese Johaug astus täna kodumaal taas ajakirjanike ette. Johaug jagas Norra ja Rootsi ajakirjanikele personaalintervjuusid, aga midagi uut ja rabavat välja ei tulnud.

title: Pildid: Johaug valas ajakirjanike ees taas pisaraid

maintext:
«On väga kummaline, et inimesed ei usu minu juttu. Olen olnud väga avatud ja rääkisin kogu tõe välja. inimesed usuvad, mida nad tahavad. Aga minu versioon on õige,» lausus ta väljaandele NTB. Sarnaselt kahe nädala taguse pressikonverentsiga hakkas Johaug nüüdki nuuksuma ja pisaraid pühkima.
Johaugi toetas pressikonverentsil tema poiss-sõber Nils Jakob Hoff .


description: Eesti korvpalli meistriliigas sai nelja võidu kõrvale esimese kaotuse TTÜ, kes jäi võõrsil 79:82 alla Pärnu Sadamale.

title: TTÜ sai esimese kaotuse, Tartu korvpallurid tõusid ainuliidriks

maintext:
Pärnu juhtis veel kolmanda veerandaja keskpaigas 55:35, aga lõpp läks põnevaks. Viimane rünnak jäi kolmepunktilises kaotuseseisus TTÜ-le, aga midagi tarka nad 19 sekundi jooksul korda ei suutnud saata. Kiur Akenpärg sai raske kolmepunktiviske küll teele saata, aga pall kukkus maha juba paar meetrit enne korvirõngast.
Pärnule tõi Vaidotas Volkus 27 punkti, teine leedulane Edvinas Šeškus lisas 17 ja Norman Käbin 16 silma. TTÜ resultatiivseim oli Sten Olmre 23 punktiga.
Meistriliigas on ainsana kaotuseta Tartu Ülikool, kellel on kolm võitu. Neli võitu ja üks kaotus on lisaks TTÜ-le ka Valga-Valkal. Pärnul on viiendana kaks võitu ja kaks kaotust.


description: Eesti jalgpallikoondise poolkaitsja Konstantin Vassiljev lausus pärast 4:0 võidumängu Gibraltariga, et meeskonna mäng esitus väga hea, kuid ei maksa ühest võidust eufooriasse sattuda.

title: Konstantin Vassiljev videointervjuus: Eesti koondis astus tagasi õigele rajale

maintext:
«Ei maksa unustada, et need punktid olid enam-vähem kohustuslikud. Tegime seda, mida meilt oodati, aga suuremaid järeldusi pole vaja võib-olla teha. Aga arvan, et koondis astus tagasi õigele rajale. Kaotused tulevad niikuinii, aga alates tänasest päevast muutus koondise seis paremaks,» arutles Vassiljev.
Vaata videost, mida Vassiljev veel tänase kohtumise kohta rääkis, mida ta arvas Mattias Käidi ja Henrik Ojamaa mängust, millises seisus on tema enda tervis ja mida võiks oodata mängust Kreekaga.


description: Eesti, Läti ja Leedu meeskondi ühendav Balti võrkpalliliiga saab nädalavahetusel avapaugu. Postimees vahendab otsepildis laupäeval kell 17 algavat TTÜ ja Pärnu Võrkpalliklubi kohtumist.

title: Postimehe otsepilt: tiitlikaitsjal Pärnul TTÜ-ga probleeme ei tekkinud

maintext:
Tiitlikaitsja Pärnuga toimusid suured muudatused
Tiitlikaitsjale Pärnule oli eelmise aasta esikoht alles esimene selle liiga võit ja kahtlemata tahetakse sellele lisa. Peatreener Avo Keel lükkab favoriidikoorma alati enda õlult ära ja kuigi meeskonnas toimusid kahe hooaja vahel tõesti väga suured muudatused, kuulub Pärnu ikka igas liigas medalinõudlejate sekka.
«Mina pole treenerina nii suuri muudatusi meeskonnas kogenud,» sõnas Keel mängijate vahetumise kohta. Lahkusid Martti Keel, Andrus Raadik, Kardo Kõresaar (lõpetas karjääri), Timo Tammemaa, Jaanus Nõmmsalu (lõpetas karjääri), Gilbert Bergštein. Asemele on tulnud viis noort mängumeest, kolm lätlast (kaks Läti koondislast – temporündaja Toms Švanš ja diagonaal Edvarts Buivids – ning Aleksandrs Kudrjašov) ja väliseestlane Sander Rätsep.
«Peame ju neid lätlasi kuidagi paremaks tegema, ei saa nad meie koondisele kuidagi vastu,» lõõpis Keel endale omaselt rahvusmeeskondade viimasele kohtumisele viidates.
«Vara öelda, kuidas meeskond kokku klapib, aga püüame tugevamatele vastu saada, eks umbes detsembriks peaks seisud selgemad olema,» püüdis peatreener favoriidistaatusest kõrvale põigelda. «Seltskond on tegelikult huvitav ja ootan hooaega põnevusega.»
Läti koondislased mõistagi alles liitusid meeskonnaga ja vigastus ei luba mängida ka meeskonna liidril Hindrek Pulgal, kel tekkisid mõnda aega tagasi taas seljaprobleemid. «Hetkel ta korralikult trenni teha ei saa, tegeleb füsioteraapiaga. Ehk selle nädala lõpus saab proovida, aga millal ta mängida saab, on raske öelda, ehk novembris,» rääkis Keel.
Eelmisel hooajal oli Pärnul pidevalt probleeme vigastustega ja ühel hetkel polnud Keelel enam peaaegu üldse vahetusi võtta. Hooaja eel otsis juhendaja mängijaid, keda saab kasutada mitmel positsioonil, ja valik langes TTÜs pallinud Sander Rätsepale, kes on tegutsenud nii nurgaründaja kui ka diagonaalina. Ka diagonaal Buivids on noortekoondises tegutsenud nurgaründajana.
Suurimateks favoriitideks peab Keel Selverit ja Tartut. «Kui Tartu ei saa sel hooajal midagi, siis ma küsiks, millal siis veel. Nende tempoosakond on väga korralik, samuti kanadalasest diagonaalründaja. Ja kuigi koondise juurest tulev Rait Rikberg jääb iga aastaga aina aeglasemaks, annab temagi neile midagi juurde,» õrritas Keel Tartu ja Eesti koondise liberot Rait Rikbergi.
«Ja Selver mängib sisuliselt sama pundiga nagu eelmisel aastal, kõige suurem küsimärk on ukrainlasest sidemees, aga muidu kaua kokku mänginud meeskond,» lisas Keel.
TTÜ eesmärk on areneda
Võrreldes eelmise hooajaga, mille TTÜ lõpetas Saja liigas 10. kohaga, on meeskond veelgi enam koolipoiste tiimiks muutunud. Peatreener Janis Sirelpuu märkis, et keskmine vanus on 19,3. «Konkreetset eesmärki on raske öelda. Loodame kevadel paremat võrkpalli mängida kui praegu. Hetkel on veel palju poisse, kes väga hästi aru ei saa, kuhu nad sattunud on,» kommenteeris Sirelpuu.
Nii nagu eelmisel hooajal on ka sel aastal klubi nimekirjas rannavõrkpallurid Kusti Nõlvak ja Mart Tiisaar. Tähtsad lahkujad on Madis Pärtel, Siim Ennemuist, Kristjan Jürima, Sander Rätsep. Ühtegi kogenud täiendust ei ole juurde tulnud.
Läti klubidest teevad kaasa Jelgava Biolars, Ozolnieki Poliurs, RTU, Daugavpilsi Ülikool, Jekapbils ja Kuldiga ASK. Leedust osalevad Taurase Flamingo Volley ja Šiauliai Elga-Master Idea-SM.


description: Septembris Argentinasse Concordia Estudiantese meeskonda siirdunud, ent sealt peagi naasnud Kristjan Kitsing selgitas, et põhiprobleemideks kujunesid kehv koostöö treeneriga ja keelebarjäär.

title: Kitsing Argentina-käigust: nagu läbi Moskva hispaaniakeelset juttu tõlkida ei olnud hea

maintext:
«See oli klubipoolne soov, nemad andsid mõista, et ei soovi enam jätkata ja siis leidsime lahenduse,» vahendab ERR Sport Kitsingu selgitusi Vikerraadiole lepingu lõpetamise tagamaade kohta. «Põhiprobleem oli, et treeneriga ei klappinud kuidagi koostöö. Võib-olla kõige suurem probleem oli, et keelebarjäär oli suur, tema absoluutselt inglise keelt ei rääkinud. Võite ette kujutada, et kui time-out oli ja kõik asjad hispaania keeles räägiti, siis nagu läbi Moskva seda tõlkida ei olnud hea.»
Kitsing sõlmis nüüd lühiajalise lepingu FIBA Meistrite liiga alagrupiturniiril mängiva Taani klubiga Aarhusi Bakken Bears, kes lülitas konkurentsist Tartu Ülikooli korvpallimeeskonna.


description: Eesti rahvusmeeskonna peatreeneri Gheorghe Cretu juhendatav Lubini Cuprum saavutas Poola Plusligas kohustuslikud punktid, kui kolmegeimilises kohtumises mängiti üle turniiritabeli lõppu kuuluv Szczecini Espadon. Mõlemad Eesti koondislased Keith Pupart ja Robert Täht jõudsid võitjate ridades kahekohalise resultaadini.

title: Tähe ja Puparti koduklubi tõusis Poolas juba teisele kohale

maintext:
Enne tänast viiest mängust vaid ühe võitnud Szczecini meeskond osutas kodupubliku toetust nautinud Curpumile tõsist vastupanu vaid teises geimis, milles jäädi võõrustajatele 23:25 tulemusega alla. Ülejäänud kahes geimis oli Lubini esinduse ülekaal mäekõrgune. Lõpuvile ajal särasid tablool Cuprumi 3:0 (14, 23, 13) võidunumbrid, kirjutas Volley.ee.
Tasub märkida, et Espadoni näol ei ole siiski tegemist Poola kõrgliiga peksupoistega, sest tänavu on koduväljakul 3:0 tulemusega võidetud legendaarset Belchatowi Skrad.
Rünnakul 16-st tõstest täpselt pooled punktiks realiseerinud Keith Pupart lisas võõrustajate edusse ka kolm blokipunkti. 10 punktiga plussi jäänud Puparti pallingu vastuvõtt oli võistkonna parim 60%. Robert Täht sai koondisekaaslasest ühe tõste enam, millest punktivõiduga lõppesid üheksa. Pallingu vastuvõtul 50-protsendilist täpsust näidanud Tähelt täna ka üks blokipunkt.
Viiest mängust neli võitnud ja 12 punkti kogunud Cuprum tõusis turniiritabelis teiseks, jäädes ühe mängu enam pidanud Kert Toobali kunagisest koduklubist Olsztyni Indykpolist maha ühe punktiga. Tänasel vastasel Espadonil on kuuest voorust koos kolm punkti, mis 16 võistkonna konkurentsis annab 14. koha.
Lubin peab järgmise mängu kolmapäeval, kohtudes võõrsil kaheksa punktiga üheksandal kohal paikneva Kielce Effectoriga.


description: Madridi Reali jalgpallimeeskonna 23-aastane keskpoolkaitsja Lucas Silva tegi täna pärast 424 päeva esimese treeningu klubi esindusmeeskonnaga.

title: Madridi Reali poolkaitsja leidis pärast 424 päeva tee tagasi treeningule

maintext:
Brasiillane Silva liitus Realiga 2015. aasta jaanuaris Cruzeirost umbes 14 miljoni euro eest. Sama aasta suvel laenati ta aga mänguaja teenimise eesmärgil Prantsusmaale Marseille'sse, kust naastes mehel tänavu suvel südameprobleemid avastati. Nimelt oli ta lähedal üleminekule Lissaboni Sportingusse, kuid ei läbinud meditsiinilist ülevaatust, kus ta mured ilmnesid, vahendas Soccernet.ee.
Sealt alates ei lubanud arstid tal treenida ning räägiti, et mehe karjäär saab läbi. Tänaseks on ta tervislik olukord aga sedavõrd palju parem, et viimasel ajal on saanud individuaalselt treenida ja täna sai esmakordselt 15 kuu järel harjutada ka Reali esindusmeeskonnaga.


description: Jalgpalli MM-valikturniiril peeti täna taas mänge kolmes alagrupis. C-alagrupis jätkab täiseduga Saksamaa, kes oli 2:0 üle Põhja-Iirimaast. F-alagrupis tegi Inglismaa 0:0 viigi Sloveeniaga.

title: Saksamaa jätkab täiseduga, Inglismaa viigistas Sloveeniaga

maintext:
Saksamaa pani Põhja-Iirimaa vastu oma paremuse maksma üsna kiiresti: 13. minutil lõi värava Julian Draxler, 17. minutil Sami Khedira. Tšehhi ei suutnud samas alagrupis enamat 0:0 viigis Aserbaidžaani üle. Aserid on seni kaotuseta ja hoiavad alagrupis seitsme punktiga teist kohta. San Marino polnud samal ajal kaugel suurüllatusest, kui nad 54. minutil võõrsil Norra vastu 1:1 viigivärava lõid, kuid lõpuks võttis kodumeeskond siiski kindla 4:1 võidu.
E-alagrupis jätkaub kaotuseta Montenegro, kes täna oli Fatos Beciraj värava toel 1:0 üle Taanist. Kasahstan ja Rumeenia viigistasid 0:0, Poola suutis Robert Lewandowski üleminutite tabamuse toel võita 2:1 Armeeniat.
F-alagrupis jättis Inglismaa peatreener Gareth Southgate algkoosseisust välja kapten Wayne Rooney, kuid see ei aidanud meeskonnal saavutada enamat 0:0 viigist Sloveenia vastu. Rooney sekkus mängu vahetusest 73. minutil. Leedu alistas 2:0 Malta ja Slovakkia 3:0 Šotimaa.
C-alagrupp
Tšehhi – Aserbaidžaan 0:0
Saksamaa – Põhja-Iirimaa 2:0
Norra – San Marino 4:1
Tabel: 1. Saksamaa 9 punkti, 2. Aserbaidžaan 7, 3. Põhja-Iirimaa 4, 4. Norra 3, 5. Tšehhi 2, 6. San Marino 0
E-alagrupp
Kasahstan – Rumeenia 0:0
Taani – Montenegro 0:1
Poola – Armeenia 2:1
Tabel: 1. Montenegro 7, 2. Poola 7, 3. Rumeenia 5, 4. Taani 3, 5. Kasahstan 2, 6. Armeenia 0
F-alagrupp
Leedu – Malta 2:0
Slovakkia – Šotimaa 3:0
Sloveenia – Inglismaa 0:0


description: Hooaja eel Eesti korvpallikoondislastest Kristjan Kitsingust ja Rait-Riivo Laanest ilma jäänud TTÜ korvpallimeeskond teatas, et on kokkuleppele saanud 22-aastase mängujuhi Sander Saarega, kes tegutseb sarnaselt Laanele mängujuhi positsioonil.

title: TTÜ leidis Rait-Riivo Laane asendaja kodumaalt

maintext:
Sel suvel Eesti korvpallikoondises varumängujuhi rolli täitnud Rait-Riivo Laane liitub Kreeka tugevuselt teises liigas (A2) mängiva Piraeuse Ethnikose klubiga. Seni mängis Laane TTÜ meeskonnas, enne seda oli ta aastaid Rapla meeskonna tuumikus.
Kalev võidab tiitli, ülejäänud meeskondade tase ühtlustub
Juhul kui korvpalli Eesti meistriliiga meeskondade koosseis jääks terveks hooajaks just selliseks nagu praegu, poleks kahtlust, et järjekordse Eesti meistritiitli võtab kevadel Kalev/Cramo. Tegelikult pole selles ilmselt kahtlust ka siis, kui konkurendid suudavad end veidikene tugevdada – Kalevi eelarveni ei küündi neist keegi, seega pole lootust hankida ka nendega vähemalt sama kvaliteetseid mängijaid.


description: Mercedese piloot Lewis Hamilton on sel nädalavahetusel sõidetava USA GP eel vormis ning valmis endast andma kõik, et järelejäänud nelja etapiga jahtida kõige kõrgemaid poodiumikohti. Kui tal ei õnnestu 33-punktilist kaotusseisu Nico Rosbergiga tasa teha, võtab ta kaotuse vastu kui mees.

title: Hamilton: kõiki tiitleid võita pole võimalik

maintext:
Tegelikult on Hamiltoni terve aasta seganud jalavigastus, kuid nüüd USA GP eel tunneb ta esimest korda üle pika aja end hästi. «Põhimõtteliselt on mul terve aasta jalad haiged olnud. Füsioterapeut ütles, et selle vigastusega pole muud teha, kui ainult aeg-ajalt lihaseid venitada. Tegemist on sedasorti vigastusega, mille paranemine võtab kaua aega. Sel nädalal tunnen end esimest korda üle pika aja hästi,» lausus Hamilton.
Kui Hamilton ei suuda viimase nelja etapiga maailmameistriks tõusta, võtab ta kaotuse vastu kui mees. «Kõiki MM-tiitleid ei ole võimalik võita. Vaadake kas või suuri tšempioneid, kes on tiitli kaotanud – see on osa mängust. Mina annan endast igatahes kõik ning kui kaotan, liigun oma eluga edasi ning tulen loodetavasti tagasi tugevamana.»


description: Hispaania MM-ralli reedesel võistluspäeval sõideti kuus kiiruskatset. Eestlased Ott Tänak ja Raigo Mõlder hoiavad üheksandat kohta, rallit juhib koduteedel sõitev Dani Sordo.

title: Galerii: Hispaania MM-rallil lehvivad Eesti lipud

maintext:
Autoralli Kataloonia MM-etapi reedese võistluspäeva järel on Ott Tänak ja Raigo Mõlder üheksandal kohal. WRC2 klassis võistelnud Sander Pärn ja James Morgan katkestasid. Rallit juhib Hyundail kihutav Dani Sordo.
Galerii: Tänak näitas Barcelona paduvihmas kiireimat aega
Nädalavahetusel sõidetakse Kataloonias autoralli tänavuse MM-sarja 12. etapp ehk Hispaania ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.
Galerii: head kiirust näidanud Tänaku sõit Hispaania ralli testikatsel
Autoralli MM-sarja Hispaania ralli testikatsel sõitsid Ott Tänak ja Raigo Mõlder (Ford) välja neljanda aja. Kataloonia teedel sõidetaval rallil on tänao kavas üks ametlik kiiruskatse, millele antakse start kell 19.06.
Tänak sai Kataloonia MM-ralli testikatsel kirja neljanda aja
Autoralli MM-sarja Kataloonia ralli testikatsel sõitsid Ott Tänak ja Raigo Mõlder (Ford) välja neljanda aja.
Galerii: Tänak ja Pärn valmistuvad Kataloonia MM-ralliks
Eeloleval nädalavahetusel sõidetakse Kataloonias autoralli tänavuse MM-sarja 12. etapp ehk Kataloonia ralli. Taas saab kaasa elada ka eestlastele, sest WRC-klassis on rajal Ott Tänak ja Raigo Mõlder, WRC2-klassis saavad aga jälle võimaluse oskusi näidata Sander Pärn ja tema britist kaardilugeja James Morgan.
Siiamaani ränga avarii tagajärgi tundev Tänaku boss kiidab nüüdseid muudatusi
M-Spordi rallimeeskonna boss Malcolm Wilson tunnistas wrc.com’ile antud intervjuus, et uueks hooajaks tehtavad muudatused seoses turvalisusega on muljetavaldavad.
Ogierilt võib järjekordse MM-tiitli röövida vaid tõeline ebaõnn
On vägagi tõenäoline, et sel nädalavahetusel selgub autoralli MM-sarja maailmameister. Volkswageniga sõitvale Sebastien Ogierile piisab tiitli kindlustamiseks teisest kohast ja kui tema lähim jälitaja Andreas Mikkelsen ei suuda Kataloonia rallit võita, on prantslase ülesanne veelgi lihtsam.


description: Korvpalli Euroliigas teenis ühe võidu kõrvale hooaja kolmanda kaotuse leedulaste tippklubi Kaunase Žalgiris, kes jäi koduväljakul 74:87 alla Tel Avivi Maccabile.

title: Kaunase Žalgiris sai Euroliigas kolmanda kaotuse

maintext:
Korvpalli Euroliigas alistas Vitoria Baskonia põnevusmängus Madridi Reali 91:87. Ainsana pole Euroliigas kaotust kirja saanud Moskva CSKA ning Istanbuli Fenerbahce.
Euroliigas juba käärib: kaks klubi vahetas peatreenerit
Korvpalli Euroliigas on vaid mõned nädalad pärast hooaja algust uue peatreeneri saanud juba mitu klubi: ninameest on vahetanud nii Ateena Panathinaikos kui ka Tel Avivi Maccabi.


description: Eesti korvpallimeistrivõistlustel lähevad täna vastamisi koduse liiga kaks tippklubi BC Tartu ja BC Kalev/Cramo. Nimetatud meeskonnad on viimastel aastatel omavahel jaganud ka Eesti meistritiitlid, praegu on valitsev meister Kalev/Cramo.

title: Täna: koduses suures korvpallilahingus kohtuvad BC Tartu ja Kalev/Cramo

maintext:
Kus ja millal kohtumine toimub?
Meeskonnad jooksevad täna väljakule Tartu Ülikooli spordihoones. Mäng algab kell 19.00. Postimees.ee toob põnevamad sündmused lugejateni.
Kuidas on meeskondadel sel hooajal seni läinud?
Korvi all peavad võimu näitama pikakasvulised ameeriklased Mark Tollefsen (206 cm), Mickell Gladness (211 cm) ja Robert Upshaw (213 cm).
Tartu on pidanud Meistrite liiga eelringides 4 kohtumist. Kui hollandlaste meeskonnast Donarist oldi kahe kohtumise kogusummas üle, siis teises eelringis kaotati taanlaste Bakken Bearsile mõlemad kohtumised. Koduliigas ei ole Tartu sel hooajal veel väljakul käinud.
Kalev/Cramo jäi koduliiga avamängus 66:82 alla AVIS Raplale. Vastavalt turniirisüsteemile läks kalevlastele tabelisse kirja korraga kaks kaotust.
Ühisliigat alustati sel hooajal aga võimsalt, kui võõrsil alistati avamängus 86:72 Permi Parma.
Eesti liiga tabeliseis:
1. TTÜ 3 võitu/0 kaotust, 2. BC Valga-Valka/Maks&Moorits 2/0, 3. AVIS Rapla 2/1, 4. Rakvere Tarvas 1/1, 5. Pärnu Sadam 1/1, 6. TLÜ/Kalev 0/2, 7. Audentese noortekoondis 0/2, 8. Kalev/Cramo 0/2. Tartu ei ole enda avamängu veel pidanud.
Kes on sel hooajal võistkondade tugitalad?
Kalev/Cramo
Kalev/Cramos jätkavad Eesti koondise põhijõududest Rain Veideman ja Sten-Timmu Sokk. Gregor Arbet praegu klubi veel vigastuse tõttu aidata ei saa. Koondisesse kuulunud meestest jätkavad Kalevis ka Martin Dorbek ja Erik Keedus.
Välismängijad on kalevlastel kõik uued. Tagaliinis loodetakse ameeriklasele Demonte Harperile ja valgevenelasele Vitali Liutõtšile.
Korvi all peavad võimu näitama pikakasvulised ameeriklased Mark Tollefsen (206 cm), Mickell Gladness (211 cm) ja Robert Upshaw (213 cm).
BC Tartu
Tartu kandvateks jõududeks peavad jätkuvalt olema Tanel Sokk, Gert Dorbek ja Janar Talts. Sel suvel jäi nimetatud kolmik kõik Eesti koondisest kõrvale ja hooaja alguses ei ole nad veel väga head hoogu leidnud.
Välismängijatest on tiimi toodud leedulane Dominykas Milka ja austraallane Venkatesha Jois, kes peavad müdistama korvi all ning ameeriklasest mängujuht Mandell Thomas.
Palju loodetakse ka suvel klubiga liitunud 22-aastasest Janari Jõesaarest ning tema eakaaslastest Kent-Kaarel Venest ja Kristen Meisterist, kes on tartlaste põhikoosseisu ridadesse kuulunud nüüdseks juba paar aastat.


description: Eesti jalgpallikoondis võõrustab MM-valiksarjas 7. oktoobril Gibraltari ning 10. oktoobril Kreekat. Täna kogunes koondis esmakordselt uue peatreeneri Martin Reimi poolt läbi viidud treeningule.

title: Galerii: Eesti jalgpallikoondis valmistub Martin Reimi debüüdiks

maintext:
Üle pika aja pääses taas Eesti jalgpallikoondise koosseisu 25-aastane ründav mängumees Henrik Ojamaa. Viimati kuulus ta valikusse 1,5 aastat tagasi ja rohkem eelmine peatreener Magnus Pehrsson talle võimalusi ei pakkunud.
Zahovaiko kaotas Reimi kommentaari lugedes viis kilogrammi
Eesti jalgpalli meistriliigas võitis Paide Linnameeskond 4:1 Tartu Tammekat. Kui avapoolaja järel juhtisid mängu tartlased, siis teisel poolajal sai otsustavaks Paide varumeestepingilt sekkunud Vjatšeslav Zahovaiko suurepärane esitus. Vanameister lõi kaks väravat ja tõi Paidele väärtuslikud kolm punkti.
Reim nimetas oma esimese koosseisu: Ojamaa, Luts ja Neemelo tagasi koondises
Eesti koondis läheb 7. ja 10. oktoobril A. Le Coq Arenal peetavatele MM-valikkohtumistele Gibraltari ja Kreekaga vastu 26 mängijaga.
Nelja päevaga nelja riiki külastanud Reim nägi ka säravat Vassiljevit
Eelmisel nädalal Eesti jalgpallikoondise peatreeneriks saanud Martin Reim on haaranud kohe härjal sarvist: eelmisel nädalal kohtus ta nelja päeva jooksul neljas riigis nelja koondislasega. Külastatavate nimekirja tipus troonivad meeskonna põhitegijad ja mehed, kes viimasel ajal eelmise juhendaja Magnus Pehrssoni valikusse enam ei mahtunud.
Vajadus muutuste järele tõi ametisse Eesti rekordimehed
Eesti jalgpallikoondis kisendas pärast 0:5 kaotust Bosniale ja Hertsegoviinale muutuste järele ning nüüd on need ka ametlikult tehtud. Senine juhendaja Magnus Pehrsson enam Rootsist siiapoole Läänemerd ei sõida. Nüüd hakkab koondist tüürima Eesti rekordinternatsionaal Martin Reim, abitreenerina liitub tiimiga meie läbi aegade suurim väravakütt Andres Oper. Nii tunnistati igalt poolt, et taas positiivse noodi leidmiseks oli selline muudatus vajalik.
Pohlak: Pehrsson ei leidnud osade venekeelsete mängijatega ühist keelt
Eesti Jalgpalli Liit teatas täna lepingu lõpetamisest Magnus Pehrssoniga ja Martin Reimi peatreeneriks määramisest. Eesti Jalgpalli Liidu presidendi Aivar Pohlaku teatel lõi Bosnia ja Hertsegoviinalt saadud 0:5 kaotus eelduse antud otsuse tegemiseks.
10 olulist uudist, mida võiksid teada


description: Anaboolse steroidi klostebooli tarvitamisega vahele jäänud Norra suusastaari Therese Johaugi advokaat Christian Hjort ütles Norra telekanalile TV2, et Johaug sai koondise arstilt klostebooli sisaldava Trofodermini kreemi koos pakendiga, mitte lihtsalt kreemituubi.

title: Johaugi advokaat avaldas info, mis võib suusatähele tuua karmima karistuse

maintext:
Vastutuse võttis koondise arst Fredrik Bendiksen, kes kinnitas, et tema soovitas sportlasel seda oma katkistele huultele määrida. Varem polnud aga selge, kas Johaug sai Bendiksenilt ainult kreemituubi või võttis ta selle ise pakendist välja. Vahe on selles, et pakendil on suur silt, et kreem sisaldab keelatud aineid, tuubil, aga mitte.
«Therese meenutas, et sai arstilt terve pakendi, juhised, kuidas kreemi kasutada ja kinnituse, et kreem ei sisalda keelatud aineid. Seejärel võttis ta tuubi pakendist välja ja määris seda huultele. Ta ei pannud hoiatussilte tähele. Kui ta oleks neid märganud, poleks ta kreemi kasutanud,» rääkis Hjort. Pakendis oli ka infoleht, kus oli selgelt kirjas, et kreem sisaldab dopinguainete nimekirja kuuluvat klostebooli.
Trofodermini karp. / FILIPPO MONTEFORTE/AFP
Norra rahvusringhääling (NRK) küsis kommentaari tunnustatud spordijuristilt Gunnar-Martin Kjennerilt, kelle arvates ei näita advokaadi sõnad Johaugi kuigi heas valguses.
«See info võib Therese jaoks tähendada arvatust karmimat karistust. Kui oleks kindlaks tehtud, et teda poleks võimalik klostebooli tarvitamises kuidagi süüdistada, oleks avalikkuse reaktsioon oluliselt pehmem olnud. Kui ta teadis või oleks pidanud teadma, et kreemis on keelatud aine, muudab see karistuse pikemaks. Keelu määramisel peetakse oluliseks seda, et ta oleks pidanud hoiatusi tähele panema,» kinnitas Kjenner.
Esialgset võistluskeeldu pole Norra suusaliit Johaugile määranud, aga maksimaalselt ootab teda nelja-aastane karistus.


description: Nädalavahtusel sõidetakse vormel-1 Mehhiko GP. MM-sarja liider Nico Rosberg on saanud kriitikat, et ta ei ole maailmameistriks saamiseks piisavalt põnev isiksus. Sellise avalduse on teinud ka vormeliboss Bernie Ecclestone. Rosberg on aga vanahärraga kohtunud ning meedia olevat Ecclestone’ist valesti aru saanud.

title: Rosberg vastas Ecclestone'i ebamugavale kommentaarile

maintext:
«Rääkisin temaga isiklikult ning see ei ole päris see, mida ta ütles. Igatahes, see ei olegi minu jaoks oluline. Mina keskendun enda asjadele ja nii ongi,» ütles Mercedesega kihutav Rosbeg Mehhiko GP ell.
Ecclestone ütles enne USA GP-d, et vormelimaailm tahaks maailmameistrina näha Rosbergi tiimikaaslast Lewis Hamiltoni. «Kui Nico oleks britt, siis ei oskaks meedia temast midagi kirjutada,» ütles Ecclestone ning lisas, et isegi 2007. aasta maailmameister Kimi Räikkönen on huvitavam isiksus.


description: Nagu paljud jalgpallisõbrad lootsid, usaldas Eesti koondise uus peatreener Martin Reim 18-aastast Mattias Käiti niivõrd, et pani Fulhami noortetiimis mängiva poolkaitsja tänases MM-valikmängus Gibraltari vastu algkoosseisu.

title: Reim pani 18-aastase Mattias Käidi Gibraltari vastu algkoosseisu

maintext:
Igal treeneril on oma käekiri ja vastavalt sellele saab valitud algkoosseis. Olenemata ilmast või vastasest on selge, et praeguses seisus on Eesti koondise algrivistuses platsile oodata alati Ragnar Klavanit, Konstantin Vassiljevit, Karol Metsa, Mihkel Aksalut, Taijo Tenistet, Ken Kallastet ja Sergei Zenjovi, kui nad terved püsivad.
Mida oodata Martin Reimi juhendatavalt koondiselt?
Eesti jalgpallikoondise värsket peatreenerit Martin Reimi ootab sel nädalal ees kohe esimene tõsisem eksam, sest reedel võõrustatakse MM-valikmängus Gibraltarit. Enamasti määratakse juhendaja ametisse ikka valiksarja alguseks ning selle eel peetavates kontrollmängudes saab katsetada omi ideid. Reimil sellist luksust aga pole. Lisaks on tema avamängus koondisel peal ka selle valiksarja kõige suurem võidukohustus. Keda sa valiksarjas siis veel võidad, kui mitte koduväljakul eeldatavalt kõige nõrgemat meeskonda?


description: Madridi Reali jalgpalliklubi viimane võit pärineb 18. septembrist. Pärast seda on neli järjestikust mängu viigistatud ning juba räägitakse peatreeneri Zinedine Zidane’i vallandamisest.

title: Zidane: ma ei karda vallandamist, kuid tean, et see juhtub

maintext: Prantsusmaa jalgpallilegend on Realis veetnud palju aastaid ning teab, kuidas klubis asjad käivad: treenereid vahetatakse pigem tihti. «Ma ei karda vallandamist, kuid tean, et see juhtub,» rääkis ta RMCle. «Ma täielikult naudin seda, mida teen. Mulle anti imeline võimalus ja olen seda tööd tehes õnnelik. Tahan õppida ja areneda. Nende suurepärase mängijatega koos töötades õpin iga päev midagi uut. Minu jaoks on treeningud isegi huvitavamad kui mängud. Mul eriline grupp mängijaid. Vahet pole, kas kaotame või võidame, ikkagi jäävad nad headeks inimesteks.»


description: Eesti meeste korvpalli karikavõistlustel alistas BC Kalev/Cramo veerandfinaalis veenvalt 82:55 Rapla meeskonna ja jõudis poolfinaali. Võitjate peatreener Alar Varrak selgitas, et kuigi punktiseisu järgi võiks arvata, et mäng oli ühele poole kaldu, siis tegelikult päris nii siiski polnud.

title: Varrak veenva võidu järel: nägime ikkagi ropult vaeva

maintext:
«Kõva andmine oli ja päris närviline mäng,» tunnistas Varrak kohtumise järel. «Teisel poolajal saime kontrolli hästi enda kätte ja vahe hakkas kärisema. Ükskõik, mis tasemel mängida, siis kui üks sats saab endale kontrolli, hakkabki vahe paraku punkt-punkti haaval suurenema. Aga Rapla on minu arust väga hea sats ja me nägime võiduks ikkagi ropult vaeva, ega kergelt ei antud meile midagi,» lisas Kalevi loots.
Veerandfinaali eilses mängus viskas Kalevi parimana 23 silma Demonte Harper, Rapla suurimateks skoorijateks olid 14 silmaga Domen Bratoz ning Thomas van-der-Mars, kes lisas ka 13 lauapalli.


description: Eesti meeste karikavõistluste veerandfinaalis alistas Tartu Bigbank ka teistkordselt Neemeco SK 3:0 ja jõudis sarjas esimesena nelja parema hulka.

title: Tartu pääses esimesena karikavõistluste poolfinaali

maintext:
Avamäng lõppes geimiliselt Neemeco poolt vaadatuna 15:25, 18:25, 11:25, teine 14:25, 18:25, 10:25. Korduskohtumises realiseeris Tartu rünnakuid 61,7-protsendilise efektiivsusega, mullune rahvaliiga tšempion 29,8-protsendiliselt. Vastuvõtul olid näitajad 64,9 vs 37,3 Tartu kasuks. Serviässasid lõi meistriliiga klubi üheksa, vastased ühe ja blokkides oli paremus kaheksa-neli, vahendab volley.ee.
Võitjate skooritegemise eest hoolitsesid ennekõike leegionärid. Lätlasest nurgaründaja Toms Vanagsi arvele jäi tosin punkti, kanadalane Bradley Robert Gunter lisas 11. Eestlastest oli parim 75-protsendiliselt rünnakud realiseerinud ja kolm blokipunkti kogunud Meelis Kivisild kümne silmaga. Lisaks temale kogus kolm sulustamispunkti ka Kevin Soo (pildil).
Nelja parema seas ootab Tartut aga raskem pähkel, sest seal minnakse vastamisi kas Selver Tallinna või Rakvere Võrkpalliklubiga. Ülejäänud kahes veerandfinaalis kohtuvad karikakaitsja Pärnu Võrkpalliklubi ja esiliigaklubi TTÜ/Kiili ning Järvamaa Võrkpalliklubi ja TTÜ.
Naiste seas on osalejaid kuus, mis tähendab, et möödunudaastased finalistid Kohila VK/E-Service ja TTÜ/Tradehouse tagasid endale automaatselt koha poolfinaali. Kohila vastaseks tuleb Famila/Võru Võrkpalliklubi ja Tartu Ülikool/Eeden paari võitja. Karikakaitsja TTÜ/Tradehouse läheb nelja parema seas vastamisi kas Audentes SG/Noortekoondise või Tallinna Ülikooliga.


description: Jalgpalli Hispaania kõrgliigas said suure võidu kirja nii Madridi klubid Atletico ja Real kui ka Barcelona. Kolme peale löödi eile õhtul koguni 17 väravat.

title: Atletico, Real ja Barcelona lustisid Hispaanias nõrgemate kulul

maintext:
Barcelona alistas esmalt kodus Deportivo La Coruna 4:0, avapoolajal sai kaks väravat kirja Rafinha ning ühe Luis Suarez. Teisel poolajal tuli mängu vigastusest paranenud Lionel Messi, kellel kulus lõppskoori vormistamiseks vaid kolm minutit. Alates 65. minutist mängis Deportivo vähemuses, sest punase kaardi sai Neymarile küünarnukiga äsanud Laure.
Atletico näitas seejärel võimu Granada vastu, kellest oldi kodus üle 7:1, ehkki juba 18. minutil jäädi kaotusseisu. Kübaratriki tegi Yannick Carrasco, kaks väravat lisas Nicolas Gaitan ning ühe Angel Correa ja Tiago.
Õhtu lõpetas Madridi Real, olles võõrsil tenniseskooriga 6:1 parem Real Betisist. Võitjate väravad lõid avapoolajal Raphael Varane, Karim Benzema, Marcelo ja Isco, teisel poolajal kasvatasid skoori taas Isco ja Cristiano Ronaldo.
Liigatabelis jätkab liidrina Atletico, kellel on 18 punkti nagu ka Realil. Punkt vähem on Sevillal, kes alistas eile tänu Pablo Sarabia 85. minuti väravale võõrsil 3:2 Leganesi. Sel hooajal juba kaks korda kaotusekibedust tundma pidanud Barcelona on 16 punktiga neljas.


description: Eesti Olümpiakomitee (EOK) asepresident Tõnu Tõniste leidis Rio olümpiamängude arutluskonverentsil, et EOK saavutusspordi komisjoni hinnangul esinesid eestlaste Rios hindele «hea». Samuti tutvustas ta Eesti spordi rahastamise põhimõtteid. «On väga tänuväärne, et Eesti Olümpiaakadeemia sellist analüüsivat arutluskonverentsi korraldab, just põhjalik analüüs on tulevikus uute olümpiamedalite eelduseks,» sõnas Tõniste.

title: Rasmus Mägi: võin testide tulemused viia väga heaks, kuid tihti ei paranda see aega

maintext:
Eesti Olümpiaakadeemia traditsiooniline üritus tõi kokku arstid, sporditeadlased, õpetajad, üliõpilased, kuid sõna said ka mitmete olümpiasportlaste treenerid. Martin Kupperi treener Aleksander Tammert arvas konverentsil, et just teaduspõhine treeningmetoodika on aidanud kaasa Gerd Kanteri edule ja aitab tulevikus ka Kupperi medalile.
Olümpialt kuuenda koha teeninud tõkkejooksja Rasmus Mägi selgitas, et sportlased peavad kindlasti usaldama ka oma sisetunnet, sest ainult testimine ei aita. «Ma võin testide tulemused viia väga heaks, kuid tihti ei aita see parandada aega, see on nagu jõusaalis käimine, mis tekitab teatavat sõltuvust. Ma suudan erinevaid jõunäitajaid ja testide tulemusi järjest parandada, kuid kas see aitab juurde ka minu jooksukiirusele?» küsis Mägi konverentsil.
Kõlama jäi arvamus, et selliseid ettevõtmisi peaks toimuma rohkem. «Kahjuks on Eesti Olümpiaakadeemia arutluskonverents ainuke järjepidev teaduspõhine konverents, kus analüüsitakse põhjalikult toimunud olümpiamänge,» sõnas Tartu Ülikooli Sporditeaduste ja füsioteraapia instituudi juhataja Priit Kaasik.
Eesti Olümpiaakadeemia asepresident Merike Kull selgitas, et analoogseid arutluskonverentse korraldab akadeemia juba aastast 1992, peale iga olümpiat. «Nii, nagu on internetist võimalik leida mitmete meie varasemate ürituste salvestusi, ettekandeid, nii on peagi meie kodulehelt olympiaharidus.eu võimalik järele vaadata ka Rio 2016 konverentsi kõiki ettekandeid,» tõdes Kull.
Sõnavõtuga esinesid konverentsil sõudmistreener Matti Killing, kergejõustikutreener Aleksander Tammert, vehklemistreener Anatoli Jasnov, sporditeadlane Mati Arend, olümpiasportlane Ramus Mägi ja Eesti Olümpiakomitee asepresident Tõnu Tõniste.


description: Itaalia ajalehtede väitel on Ferrari vormel-1 võistkonnal plaanis jälle juhtkonnas muutusi teha. Väidetavalt on firmat juhtiva Sergio Marchionne ja vormel-1 võistkonna pealiku Maurizio Arrivabene vahelt läbi jooksnud must kass, mis tähendab, et Arrivabene kaotab hooaja lõppedes töö, vahendab Iltalehti.

title: Itaalia lehed: Ferrari näitab jälle võistkonna juhile ust

maintext:
2014. aastal Ferrariga liitunud Arrivabene koha võtab Itaalia väljaannete arvates üle Mattia Binotto. Ferrari on ühe kaotuse juba hiljuti üle elanud, kui kuu aega tagasi lahkus ametist tehnikadirektor James Allison.
Hispaania väljaande Marca väitel on aga Ferrariga liitumas Eric Boullier, kes on praegu McLareni võistkonna juht. Tegemist oleks hea uudisega Kimi Räikkönenile, sest aastatel 2012-13 pidas Boullier sama ametit Lotuse võistkonnas, kus toona sõitis ka Räikkönen. Marca sõnul on prantslase kui Ferrari võimaliku uue tiimipealiku nimi kerkinud esile viimase nädala jooksul.
Ferrari sõitja võitis MM-tiitli viimati 2007. aastal, kui hooaja kokkuvõttes jäi löömatuks Räikkönen. Tootjate arvestuses saadi viimane tiitel 2008. aastal, kuid Felipe Massa kaotas toona sõitjate arvestuses dramaatilisel moel ühe punktiga Lewis Hamiltonile. Sestsaadik on Ferrari kontole lisandunud võistkondlikus arvestuses kaks teist, kolm kolmandat ja kaks neljandat kohta.
Mullu lõpetati teisena, Sebastian Vettel ja Räikkönen said hooaega valitsenud Mercedese sõitjate Hamiltoni ja Nico Rosbergi järel kolmanda-neljanda koha. Tänavu on Ferrari neli etappi enne hooaja lõppu kolmas ning Vettel on poodiumile tõusnud kuuel ja Räikkönen neljal korral, kuid ühtegi etapivõitu pole mehed kirja saanud. Teisel kohal olevast Red Bullist jäädakse maha juba 50 punktiga.
Eric Boullier (keskel) ja Kimi Räikkönen 2013. aastal Lotuse võistkonnas. FOTO: Scanpix


description: Korvpalliliigas NBA peeti ööl vastu tänast esimesed kohtumised uuel hooajal.

title: Tiitlikaitsja alustas NBA hooaega veenva võiduga

maintext:
Mullune võitja Cleveland Cavaliers alustas hooaega võidukalt, kui seisuga 117:88 alistati New York Knicks. Võitjate parimana viskas Kyrie Irving 29 punkti, kolmikduubli sai kirja LeBron James, kelle arvele kanti 19 punkti, 14 söötu ja 11 lauapalli. Knicksi poolt oli resultatiivseimaks Carmelo Anthony 19 punktiga.
Teistes mängudes kaotas eelmise aasta finalist Golden State Warriors 100:129 San Antonio Spursile, Portland Trail Blazers oli omakorda 113:104 parem Utah Jazzist.


description: Dopingukahtlusega viimasel hetkel Venemaa olümpiakoondisest välja jäänud võrkpallur Aleksandr Markin ütles Sovetski Spordi reporterile, et tema praegune menüü varasemast eriti ei erine. «Võrkpall on spordiala,  mis erilisi preparaate ei  vaja,» ütles Moskva Dünamo nurgaründaja Markin.

title: Venemaa võrkpallur: meldooniumit tarvitasid kõik

maintext:
«Meldoonium on preparaat, mida manustasid kõik,» vahendab volley.ee Markini sõnu. «Mida jõime enne, joome ka praegu. Tarvitasime mingeid vitamiine ja see oli ka kõik. Loodan, et meldoonium on nüüdsest kõigil organismist väljunud ja kedagi enam kinni ei püüta.»
Markin andis meldooniumit sisaldanud dopinguproovi selle aasta märtsis. Alates jaanuarist kuulub meldoonium keelatud ainete nimekirja.


description: Eile lõppesid Saksamaal Euroopa meistrivõistlused veemotoklassidele OSY-400 ja O-500.

title: Traagiliselt lõppenud EMil võtsid eestlased kaksikvõidu

maintext:
Eestit oli esindama sõitnud OSY-400 tiitlikaitsja Rasmus Haugasmägi ja mõlemas klassis võistlev Erko Aabrams.
Laupäeval peeti mõlemas klassis ainult üks võistlussõit, kolm viimast sõitu pidid toimuma pühapäeval. Pühapäeval jõuti ära pidada tiitlivõistluse teine sõit, kui toimus Saksamaa meistrivõistluste vaheklassis O-350 raske õnnetus, kus kaotas oma elu Saksamaa litsentsiga võistlev kahekordne maailmameister itaallane Massimo Rossi.
Võistlus katkestati ja kohad jagati välja kahe võistlussõidu tulemuste põhjal. Klassis OSY-400 kuulus eestlastele kaksikvõit. Klassis O-500 tuli Erko Aabrams viiendale kohale. Eesti veemotosportlased jäävad Massimot mälestama, kui head sõpra ja võistluskaaslast. Sügav kaastunne Massimo perekonnale ja meeskonnale.


description: Korvpalliliigas NBA on hooaega suurepäraselt alustanud Oklahoma City Thunderi liider Russell Westbrook ja New Orleans Pelicansi nurgakivi Anthony Davis.

title: Video: võimsa esituse teinud NBA staarid trügisid Jordani ja Abdul-Jabbari mängumaale

maintext:
Westbrook vedas täna öösel Thunderi sisuliselt üksi võidule Phoenix Sunsi üle, kui viskas 51 punkti, võttis maha 13 lauapalli ning jagas kaaslastele 10 resultatiivset söötu. Viimati viskas mõni NBA mängija üle 50 punkti ja kogus samal ajal kolmikduubli Kareem Abdul-Jabbar, kes suutis seda 1975. aastal. Thunder võitis Sunsi lõpuks lisaajal 113:110.
Westbrooki korvid ja söödud:
Davis hiilgas Golden State Warriorsi vastu 45 punkti ja 17 lauapalliga, aga Pelicans pidi kodus tunnistama supertiimi 122:114 paremust. Hooaja avamängus jäi Davise arvele koguni 50 punkti ja seega on ta kahe esimese kohtumisega visanud 95 punkti. Viimati kogus kahes esimeses mängus üle 90 punkti Michael Jordan, kes viskas 1986. aastal 91 silma.
Davise korvid:


description: Endine Rootsi jalgpallur Jesper Blomqvist väitis, et pärast superstaari Zlatan Ibrahimovici lahkumist on Prantsusmaa klubi Pariisi Saint-Germain kaotanud mitu miljonit fänni.

title: Kosmiline number: PSG kaotas Ibrahimovici lahkumise järel ülipalju fänne

maintext:
Ibrahimovic, kes kuulus PSG ridadesse aastatel 2012-2016, liitus sel suvel Inglismaa meeskonna Manchester Unitediga. Rootslase kaasmaalane Blomqvist väitis, et selle ülemineku järel on Pariisi meeskonna toetajate hulk langenud koguni kaheksa miljoni inimese võrra.
«Ta on üks kõige populaarsemaid inimesi Rootsis. Ta on välja andnud oma parfüümi, reklaaminud Volvo autosid ja tal on oma spordiriiete firma. Ta on omaette bränd,» vahendas ESPN The Sunile antud intervjuud.
«Teen palju koostööd Rootsi reisifirmadega, kes pakuvad võimalust minna Manchesteri. Huvi sinna reisida on kolmekordistunud, Zlatan on Rootsis lihtsalt nii suur asi. Arvan, et PSG on kaotanud hinnanguliselt kaheksa miljonit fänni Rootsis, nüüd on nad kõik Manchester Unitedi poolehoidjad,» lisas Blomqvist.


description: USA jalgpalliliigas MLS-is New England Revolutioni eest mängiv Kei Kamara ei suutnud oma andekust varjata ning tähistas väravat trendika peputantsuga. Mängu vilistanud kohtunikule see muljet ei avaldanud ning ta andis mängijale kollase kaardi.

title: Video: peputantsu teinud jalgpallur sai kollase kaardi


description: 13. novembril toimub Brüsselis jalgpalli maailmameistrivõistluste valikmäng Belgia ja Eesti vahel. Kõigil pealtvaatajatel palutakse suhtuda tõsiselt turvalisuse tagamisse. Brüsselisse sõidavad kaasa ka kaks Eesti politseinikku, kelle poole fännid küsimuste ja probleemidega pöörduda saavad.

title: Eesti politseinikud sõidavad jalgpallifännidega Belgiasse

maintext:
Teatavasti on Belgias terroriohu tase hetkel 3. astmel, maksimaalne on 4. Sellega seoses on Belgia – Eesti MM-valikmängul kasutusele võetud mõned täiendavad rutiinid, näiteks ei lubata staadionile siseneda mistahes suuruses kotiga.
Kui tavaolukorras teostab pealtvaatajate läbiotsimist turvaettevõte, siis mõningatel juhtudel võib ka politsei läbi viia täiendava kontrolli. Lisaks sellele, et pürotehnika kasutamine on staadionil keelatud, kehtib keeld ka kogu Brüsseli linnas.
«Juhime Eesti poolehoidjate tähelepanu, et Brüsselis liikudes tuleb olla tähelepanelik ja täita kohalike võimuesindajate korraldusi. Mõistlik on oma reis välisministeeriumi kodulehe kaudu registreerida,» lausus Eesti Jalgpalli Liidu peadirektor Tõnu Sirel.
«Eestist sõidavad Brüsselisse ka kaks politseinikku, Valdo Põder ja Tarmo Viikmaa, kelle poole võib küsimuste ja probleemide korral julgelt pöörduda. Samuti aitab vajadusel Brüsselis asuv Eesti saatkond,» märkis Sirel.
13. novembril kell 20.45 kohaliku aja järgi (kell 21.45 Eesti aja järgi) Brüsselis peetavale Belgia – Eesti MM-valikmängule broneeris pileti 353 Eesti koondise poolehoidjat.


description: Tallinas peetava International Horse Show raames toimus täna Saku suurhallis ka kostüümratsutamise etendus, kus vaatajate ette astusid tõeliste staaride koopiad.

title: Galerii: Tallinnas ratsutasid Pamela Anderson, Tina Turner ja Batman


description: Vormelilegendi Michael Schumacheri perekond on andnud loa, et korraldada kuulsa sakslase karjääriga seotud esemete näitus.

title: Schumacheri perekond tegi fännidele hea üllatuse

maintext:
Portaal f1today.net vahendas täna, et järgmise aasta lõpus pannakse Schumacheri isiklik näitus välja seitsmekordse maailmameistri sünnilinna Kerpeni lähedal. Fännid saavad vaadata nii tema karte, sportautosid, trofeesid kui ka mõnda vormel-1 sarja masinat. Näitus pannakse üles uude Kölni rajatavasse Motorworld autokeskusesse ja näitus on kõikidele huvilistele tasuta. Tegemist on esimese korraga, kui kuulsa vormelilegendi meenetest selline näitus välja pannakse.
«Michael Schumacheri perekonna südamesooviks on, et kõik huvitatud fännid saaksid näha Michaeli kollektsiooni ilma tasu maksmata. See annab neile võimaluse nautida temaga seotud mälestusi ja need taas ellu äratada,» selgitas Schumacheri mänedžer Sabine Kehm.
«Meie jaoks on see suur asi, et saame sellisel viisil Michael Schumacheri saavutusi austada ja fännidele nii lähedale tuua,» rääkis omalt poolt Motorworld keskuse esindaja Andreas Dunkel.


description: Valgevenes Borissovi BATE-s viis liigamängu järjest varupingil istunud Eesti jalgpallikoondislane Artur Pikk pole treeneri otsuse kohta põhjendusi kuulnud.

title: Artur Pikk: treener pole põhjendanud, miks pingil olen

maintext:
«Treener ei põhjendanud midagi. Ta ütles, et kõik on okei ja talle meeldib, kuidas ma trennis töötan, aga eelistab praegu lihtsalt teist mängijat,» rääkis BATE vasakkaitsja Pikk Soccernet.ee-le.
«Praegu mängime kaks koondisemängu ära ja siis lähen tagasi Valgevenesse. On vaja edasi töötada ja tõestada treenerile, et ma väärin seda kohta,» loodab Pikk, et hakkab uuesti platsile saama.


description: Suvel Manchester Unitediga liitunud jalgpallur Zlatan Ibrahimovic oleks võinud siiruda ka hiinasse suurt raha teenima, kuid valis siiski meeskonna, kellega on võimalik kõrgesse mängu tõusta.

title: Ibrahimovic loobus sajast miljonist eurost

maintext:
Rootsi ründaja agent Mino Raiola avaldas, et 34-aastane ründaja ei huvitu enam rahast. «Ibrahimovic on parim. Ta loobus hiinlaste pakkumisest, millega oleks teeninud 100 miljonit eurot. Ta ei vaja rohkem raha, ta tahab võita,» rääkis Raiola Itaalia meediale.
Ibrahimovic on Unitedi eest teinud kaasa kümnes mängus ja löönud seni kuus väravat.


description: Maailma Antidopingu Agentuuri (WADA) väitel on nende andmebaasist varastatud ning internetti lekitatud sportlaste TUE ehk arstlike erandite dokumente muudetud.

title: Häkkerid levitavad sportlaste kohta valeinfot?

maintext:
Häkkerirühmitus Fancy Bears on alates septembrist avaldanud järjepanu kuus nimekirja sportlastest, kes on arstliku loa tõttu dopinguaineid tarvitanud. Nimekirja juurde on lisatud ka dokumendid, mis pärinevad WADA andmebaasist. WADA on skandaalset andmeleket uurinud ning avastatud on ka mõningased erinevused nende andmebaasi ja Fancy Bearsi poolt avaldatud dokumentides.
«Mitte kõik Fancy Bearsi dokumendid ei kattu meie andmebaasis olevatega. Jätkame uurimist ning julgustame kõiki, kes asjasse segatud on, meie poole ebatäpsuste osas pöörduma,» teatas WADA.


description: Eesti Suusaliidu lumelauakoondis sõlmis koostöölepingu Sparta Spordiklubiga, mille järgi toetab Sparta lumelaudurite füüsilist ettevalmistust kuni 2018. aasta Pyeongchangi taliolümpiamängudeni.

title: Uus koostööleping võib Eesti lumelauaspordi olümpiale aitata

maintext:
Sparta otsustas lumelaudureid toetada just ala perspektiivi arvesse võttes. «Lumelauasõit kui spordiala on täna Eestis noorte hulgas väga kiiresti populaarsust koguv,» kommenteeris spordiklubi esindaja Raul Olle. «Rõõm, et mitmes Eesti suusakeskuses on talvel avatud nõlvad, kus ka algajad lumelauasõbrad saavad teha esimesi katsetusi selle spordiala avastamisel. Kuna Spartal on juba päris pikka aega olnud aktiivne murdmaasuusatamise harrastajate treeninggrupp, siis mõtlesime, et oleks tore võimalusel veel mõnele talispordialale tähelepanu pöörata ning vajadusel võimaldada meiepoolset abi treeningute läbi viimisel. Usume, et meie jõusaalis ja rühmatreeningutel saadud jaks ja ramm aitavad lumelauduritel talvel võistlustel säravaid tulemusi saavutada ja seeläbi oma unistusi täita.»
Sparta kuulub ka Eesti Suusaliidu liikmesklubide nimistusse. «Kuus aastat tagasi loodi Sparta murdmaasuusatajate tiim, mille liikmed on selle aja jooksul Eesti meistrivõistlustel võitnud kümneid eri värvi medaleid. Meie põhitegevus talispordivaldkonnas on aga kindlasti alati olnud pealinna harrastussportlastele suunatud professionaalsete suusatreeningute pakkumine - et anda inimestele võimalus tegeleda heal tasemel sellise toreda ja palju emotsioone pakkuva ning traditsioonidele tugineva alaga, nagu seda murdmaasuusatamine Eestis on,» ütles Olle.
Eesti Suusaliidu lumelaua ala juhataja Kerstin Kotkas sõnas, et koostöö aitab lumelauakoondise liikmetel Siim Aunisonil ja Ivar Kruusenbergil kindlasti valmistuda 2017. aastal Sierra Nevadas toimuvaks lumelaua MMiks. «Mitmekülgne üldfüüsiline treening on lumelauasportlase treeningplaanis väga suure tähtsusega ja usun, et meie sõitjad treenivad Sparta ridades väga hea meelega, kasutades kõiki nende poolt pakutavaid võimalusi. Siim Aunison pürgib ka 2018. aasta taliolümpiamängudele ja seetõttu on järgmised kaks hooaega tema jaoks rohkem kui määrava tähtsusega.»


description: Soome korvpalliklubi Espoo United peamänedžerina töötanud Aleksi Valavuori vallandati, sest mees avaldas sotsiaalmeedias mitu homofoobset postitust. Valavuori ise selgitas, et tegi nalja ja proovis ühtlasi, kuidas ühiskond tema kirjutisele reageerib, kuid seda juttu ei jäädud uskuma.

title: Skandaal Soomes: homofoobne kommentaar viis korvpalliklubi esindajalt ameti

maintext:
Soome ühiskonnas tekitas äsja poleemikat Lidli poeketi piimareklaam, milles nähti seksuaalvähemuste halvustamist. Valavuori reageeris sellele nilbe Twitteri-postitusega, mille peale küsiti, kas tegu on tõesti Espoo Unitedi ametliku seisukohaga. «Jah, meil homosid ei palgata,» vastas Valavuori seepeale.
Avalikkuse pahameeletormi järel otsustas Espoo United kolmapäeva õhtul, et Valavuorile nende klubis enam kohta pole. Hilisemas vabanduses selgitas mees, et esialgse kommentaari Lidli kampaaniale lausus üks tema geist sõber ja ta vaid kordas seda, et näha, kuidas heteromehe niisugusele väljaütlemisele reageeritakse. Küll aga tunnistas Valavuori, et lõppkokkuvõttes oli tegemist ebaõnnestunud naljaga, paludes vabandust kõigilt, keda tema postitused riivasid.


description: Lisaks dopinguskandaali sattunud Therese Johaugile ei läinud Itaalias Val Senalesis toimuvasse koondise treeninglaagrisse ka Heidi Weng.

title: Veel üks Norra koondislane jääb treeninglaagrist eemale

maintext:
Suusataja Therese Johaugi advokaat Christian Hjort avaldas eile, et 16. septembril positiivse dopinguproovi andnud Johaugi ei testitud enne saatuslikku päeva nelja kuu jooksul mitte kordagi. Norra suusaekspert Fredrik Aukland ütles NRKle, et see võib Johaugi karistust raskendada.
Johaugi advokaat tuli lagedale hämmastava faktiga
16. septembril positiivse dopinguproovi andnud Norra suusataja Therese Johaugi advokaat Christjan Hjort kinnitas Aftenpostenile, et terve suve jooksul ei käinud Johaugi juures ühtegi dopingukütti.
Lausanne – maailma spordi juhtimiskeskus või korruptsioonipesa?
Alati, kui Rahvusvaheline Olümpiakomitee (ROK) avaldab mingi olulise info või kui dopinguteema taas teravamalt õhus on, kostab uudistest ühe Šveitsi linna nimi: Lausanne. Viimati näiteks Therese Johaugi juhtumiga seoses.
Johaugi advokaat avaldas info, mis võib suusatähele tuua karmima karistuse
Anaboolse steroidi klostebooli tarvitamisega vahele jäänud Norra suusastaari Therese Johaugi advokaat Christian Hjort ütles Norra telekanalile TV2, et Johaug sai koondise arstilt klostebooli sisaldava Trofodermini kreemi koos pakendiga, mitte lihtsalt kreemituubi.
Lubadus: Johaug tuleb suusarajale tagasi varasemast veelgi tugevamana
Eelmisel nädalal jõudis avalikkuse ette uudis, et Norra suusastaar Therese Johaug on andnud positiivse dopinguproovi. Seejärel on juhtunut meedias arutletud erinevate nurkade alt, kuid absoluutsele tõele ei ole seni lähemale jõutud. Loomulikult on neid, kes usuvad norralanna süütust ning nende seas on ka Johaugi noorem vend Karstein Johaug.
Peep Pahv: ullikesed sportlased, peksupoistest arstid ja riiklik ringkaitse
Juba jõuti hõisata, et Norra suusatajate dopingupuhtus on kõikuma löönud. Tõepoolest – suvel mõisteti nende meeste suusatamise suurkuju Martin Johnsrud Sundby süüdi liiga suure koguse astmaravimi tarvitamises, eelmisel nädalal sai aga teatavaks mullu naiste suusatamist valitsenud seitsmekordse maailmameistri Therese Johaugi positiivne dopinguproov. Norralased on alati süüdistanud kõiki teisi ja rääkinud endist kui maailma kõige dopinguvabamast suusariigist. Nüüd siis aga sellised lood…
Johaug ei soovi Norra koondisega koos treenida
Norra suusakoondis sõidab uuel nädalal Itaaliasse treeninglaagrisse, kuid äsja dopinguskandaali sattunud Johaug jääb kodumaale.


description: Venemaa president Vladimir Putin edutas senise spordiministri Vitali Mutko asepeaministriks.

title: Putin edutas skandaalse ja sõnaka spordiministri asepeaministriks

maintext:
Reuters vahendas täna, et Putin kõrvaldas Mutko küll seniselt positsioonilt, kuid määras ta ühtaegu spordi, turismi ja noortepoliitika valdkonna asepeaministriks. Uueks spordiministriks saab Pavel Kolobkov, kes seni töötas Mutko asetäitjana.
Alates 2008. aastast Venemaa spordivaldkonda juhtinud Mutko ametiajal on Venemaa sporti tabanud laiaulatuslikud dopinguskandaalid, mille põhjusena nähakse ennekõike riikliku dopinguprogrammi olemasolu. Seetõttu jäid suvisest Rio olümpiast eemale kõik Venemaa kergejõustiklased ning sellele järgnenud paraolümpiale ei lubatud tervet Venemaa koondist.
Mutko on silma paistnud sõnaka süüdistuste vastu võitlemisega ja on seni kõikidest skandaalidest puhtalt välja tulnud, kuid nüüdses muudatuses võib näha Putini soovi vähemalt formaalselt Mutko Venemaa spordijuhtimise juurest eemaldada. WADA asutaja Dick Pound, kes juhtis Venemaa dopinguskandaali uurimisrühma, on kogu aeg väitnud, et Mutko pidi dopinguprogrammist teadlik olema.
47-aastane Kolobkov on endine vehkleja, kelle auhinnakapis on kuus olümpiamedalit. 2000. aasta Sydney mängudel võitis ta epee individuaalturniiril kuldmedali.


description: Soome jalgpallikoondis langes maailma edetabelis 101. kohale, mis on nende jaoks ajaloo kõige kehvem tulemus. Soome koondis on võiduta püsinud 12 järjestikust mängu ning peatreener Hans Backe jalge all on viimasel ajal õhuke jää.

title: Pikk võidupõud kukutas Soome jalgpallikoondise ajalooliselt madalale

maintext:
Soome langes täna avaldatud tabelis 17 kohta ja jäi esimest korda saja parema hulgast välja. Enne tänast pärines kõige kehvem tulemus 2012. aastast, kui korraks langeti 96. kohale. Soome jaoks on allakäiguredel olnud üsna kiire, kuna veel eelmise aasta lõpus hoiti igati kiiduväärt 43. positsiooni. Just selle aasta alguses sai peatreeneriks Backe, kelle käe all pole suudetud võita ühtegi matši.
Backe oleks 2000ndate aastate alguses saanud äärepealt Eesti jalgpallikoondise peatreeneriks ning ta on Aalborgis juhendanud nii Andres Operit kui ka Indrek Zelinskit, hiljem New York Red Bullsis aga Joel Lindperet.


description: 29-aastane jalgpallur Gerard Pique teatas, et lõpetab 2018. aasta MMi järel Hispaania koondise esindamise. Selle avaldusega esines ta pärast eilset 2:0 võidumängu Albaania üle.

title: Kataloonia patrioot Gerard Pique lõpetab MMi järel Hispaania koondise esindamise

maintext:
Eilse mängu ajal sattus Pique meedia huviorbiiti, kuna tema särk erines kaaslaste omast. Kui kõigil teiste koondislaste särgi varrukatel olid Hispaania lipu värvid, siis Pique omal mitte. Mees ise selgitas, et ta lõikas oma varrukad lühemaks, et oleks mugavam mängida. Lisaks teatas ta mängu järel, et lõpetab järgmisel aastal koondise esindamise.
«Olen selle peale palju mõelnud. 2018. aasta MMil teen oma viimase etteaste koondise eest. Paljude inimeste arvates on parem, kui ma siin ei ole,» ütles Barcelonas sündinud jalgpallur. Pique on alati seisnud Kataloonia õiguste eest ja nõudnud, et sealsed elanikud saaksid ise otsustada, kas nad soovivad olla osa Hispaania kuningriigist. Lisaks Hispaania koondise eest peetud 84 mängule on ta üheksal korral esindanud ka Kataloonia rahvuskoondist.
Suvisel EMil sattus Pique skandaali, kuna teda süüdistati Hispaania hümni ajal keskmise sõrme näitamises